У Чэхіі студэнты-замежнікі – нармальная і распаўсююжаная зьява. Іхную арыгінальную чэскую мову, перамешаную з ангельскімі ды францускімі словамі можна пачуць апаль паўсюль у Празе. Толькі ў самым вялікім чэскім унівэрсытэце – Карлавым – амаль кожны дзесяты студэнт – замежнік. Чэскія ўнівэрсытэты маюць яшчэ адну важную спэцыфіку: працэдура прыёму сюды адбываецца ў летнія ды восеньскія месяцы. Расказаць пра тое, як стаць студэнтам Чэскага ўнівэрсытэту зараз добрая нагода.\nЯк і ў іншых краінах пасьля краху камунізму ў Чэхіі зьявілася даволі шмат прыватных навучальных установаў, але яны не зьяўляюцца даміноўнымі ў сыстэме вышэйшай адукацыі Чэскай Рэспублікі. Галоўную ролю тут адыгрываюць дзяржаўныя навучальныя ўстановы. Навучаньне ў іх бясплатнае, што дае дадатковы шанец беларусам, якія б хацелі вучыцца ў замежжы. Госьць праграмы – прарэктар праскага Карлавага ўнівэрсытэту прафэсар Яраслава Свобода. Яна гаворыць пра працэдуру прыёму замежнікаў у праскі Карлаў унівэрсытэт.\n(Cвобода: ) “Першае пытаньне – гэта праблема рэгістрацыі. Другая – здача экзамэнаў. Гэта старая, я бы сказала, рымская традыцыя, але яна ў галоўных рысах аднолькавая як для чэскіх, так і для замежных абітурыентаў. Калі нехта з жыхароў вашай краіны сапраўды зацікаўлены вучыцца ў Карлавым унівэрсытэце, я б параіла яму перш за ўсё скантактавацца са спэцыяльным інстытутам для замежных студэнтаў, дзе можна атрымаць поўную інфармацыю. У нашым унівэрсытэце 17 факультэтаў, якія прапануюць вам больш за 300 розных кірункаў навучаньня. І кожны з гэтых кірункаў мае свае спэцыфічныя варункі прыёму. Але ёсць адзін уніфікаваны варунак прыёму, які базуецца на дзяржаўным законе Чэскай рэспублікі аб вышэйшай адукацыі: ангельскамоўныя і чэскамоўныя студэнты прыймаюцца ва ўнівэрсытэт паводле аднолькавых умоваў.\nІваноў: Сярод 17 факультэтаў Карлавага ўнівэрсытэту: факультэт права, філязофіі і мастацтва, фізыка-матэматычны, мэдычны, пэдагагічны, тэалягічны, сацыяльных навукаў, фізкультуры і спорту і інш. Бальшыня зь іх (напрыклад, факультэты права, філязофіі і мастацтва, тэалёгіі і мэдыцыны) маюць платныя ангельскамоўныя аддзяленьні, куды з замежжа прыймаюць амаль усіх жадаючых толькі пасля кароткай кваліфікацыйнай размовы. На чэскамоўныя аддзяленьні, дзе вучыцца можна бясплатна, трэба здаваць уступныя экзамэны разам з чэскімі абітурыентамі, але дзеля таго, каб падрыхтавацца да іх на працягу году можна вучыцца на падрыхтоўчым факультэце, дзе выкладаецца інтэнсыўны курс чэскай мовы”\nА вось, што раіць прафэсар Свобада тым нашым слухачам, якія вырашылі зрабіць першыя крокі на шляху да вучобы ў Карлавым унівэрсытэце.\n(Свобода: ) “Самая першая справа – гэта запаўненьне анкеты. Вы можаце атрымаць яе праь інтэрнэт на вэб-старонцы таго ці іншага факультэту. Я цяпер падаю вам адзін галоўны інтэрнэтаўскі адрас: www.cuni.cz (гэта скарачэньне Карлавага ўнівэрсытэту). Паўтараю:\nГэта вэб-старонка ўсяго ўнівэрсытэту, на якой вы зможаце знайсьці інфармацыю пра ўсе факультэты. Зь яго дапамогай вы зможаце ўсталяваць сувязь з вучэбным аддзяленьнем і з факультэтамі.\nМы папрасілі прарэктара Карлава ўнівэрсытэту ў Празе прафэсара Яраславу Свобаду дакладней апавесьці, у чым жа палягае спэцыфіка навучаньня замежных студэнтаў на чэскай і на ангельскай мове. Якія ўмовы абодвух кірункаў навучаньня.\n(Свобода: ) “Сапраўды, існуюць два варыянты адукацыйнага працэсу ў Чэскай рэспубліцы. Першы варыянт бясплатны, за другі ж (на ангельскай мове) трэба плаціць. Гэтая плата розная на кожным факультэце. Дзеля таго, каб вучыцца па ангельску, на кожным факультэце існуюць свае варункі прыёму, якія вызначае асабіста дэкан факультэту. Калі ж нехта з замежнікаў хоча вучыцца па-чэску, тады ўся працэдура прыёму абсалютна аднолькавая для чэхаў і замежнікаў.\nПаводле інфармацыі, атрыманай ад паасобных дэканаў факультэтаў Карлавага ўнівэрсытэту, прыем на ангельскамоўныя кірункі навучаньня практычна ўсюды адбываецца без экзаменаў. Прымаюцца пераважна ўсе жадаючыя пасля даволі простай кваліфікацыйнай размовы. Адна ўмова: вы павінны мець сярэднюю адукацыю і быць платаздольным. Але для нашых беларускіх слухачоў, зразумела, больш прывабны варыянт – гэта адукацыя на чэскай мове, за якую плаціць ня трэба. Якія тут існуюць магчымасьці? Прарэктар Карлавага ўнівэрсытэту прафэсар Яраслава Свобада адказвае:\n(Свобада: ) “Што ж датычыць магчымасьцяў для замежнікаў вучыцца на чэскай мове, дык тут можна запісацца на гадавы курс чэскай мовы, які для вас арганізоўвае сам Карлаў унівэрсытэт. Інфармацыю на гэтую тэму можна знайсьці на вэб-старонках паасобных унівэрсытэтаў. Можна таксама зьвярнуцца ў спэцыяльны інфармацыйны цэнтар нашага ўнівэрсытэту, які знаходзіцца па адрасу: вул. Школьска 13, Прага – 1.”\nУ Праскім унівэрсытэце існуе спэцыяльны падрыхтоўчы факультэт, на якім на працягу году адбываецца паглыбленае вывучэньне чэскай мовы. Ягоны дыплём зьяўляецца пропускам на здачу экзаменаў на любы факультэт Карлавага ўнівэрсытэту.\nЗ дэканам гэтага факультэту доктарам Іржы Прэслам я ўжо размаўляў і ён даў папярэднюю згоду прыняць удзел у перадачы беларускай Свабоды “Гаўдэамус”. Так, што размова з ім прагучыць у адной з наступных перадачах нашай адукацыйнай сэрыі.


Як брытанская паліцыя лавіла цацачнага тыгра\n«Увечары мы атрымалі паведамленне ад грамадзяніна, які сцвердзіў, што, магчыма, бачыў белага тыгра ў полі. Гэтая інфармацыя была пацверджаная здымкамі з паветра – на іх нельга было адназначна сцвердзіць, што гэты тыгр несапраўдны», – гаворыць галоўны інспектар паліцыі Стыў Ўэйкфард (Steve Wakeford).\nУ паветра падняліся верталёт паліцыі ды верталёт з журналістамі. Паліцыя звярнулася па дапамогу да супрацоўнікаў заапарку, якія б маглі дапамагчы з транспартаваннем драпежніка. Праваахоўнікі эвакуявалі наведнікаў поля для гольфу, што месціцца непадалёк, і спынілі гульню ў крыкет, пакуль не «злавілі» тыгра.\n«Насамрэч мы не так часта атрымліваем такія паведамленні. Я ўпершыню браў удзел у аперацыі такога кшталту, – кажа Стыў Ўэйкфард. – Цяпер парушальнік спакою ў пастарунку «на каранціне», пакуль не з’явіцца яго ўладальнік. Дарэчы, мы б хацелі распытаць яго, якім чынам тыгр апынуўся ў полі».


Вторник, 8.12.2015 09:58. Рубрика: Хроніка Tags: ГАИ, ИОЖиРМ, криминал, новости, ОВДТ, РОВД, РОЧС\nУ перыяд з 30 лістапада па 6 снежня зафіксавана 2 факты парушэння антыалкагольнага заканадаўства: у жыхара аг. Свіслач канфіскавана 8 літраў спіртаўтрымліваючай вадкасці (каньяк) без акцызных марак, у непрацуючага ялізаўчаніна — 30 л брагі.\nУ ноч на 5 снежня невядомай асобай пашкоджаны колы аўтамабіля каля дома па вул. Каралёва і адбыўся крадзеж 500 метраў меднага кабелю са склада камбіната хлебапрадуктаў. 4 снежня пры правядзенні земляных работ на могілках па вул. Піянерскай і будоўлі ФАК на вул. Юбілейнай выяўлена і абясшкоджана 3 артылерыйскія снарады часоў вайны. 5 снежня з нажавым раненнем у ЦРБ дастаўлены мужчына: цялесныя пашкоджанні ён у нецвярозым стане нанёс сабе сам. Скончыў жыцце самагубствам 19-гадовы жыхар п. Ялізава.\nУзбуджана крымінальная справа па фактах крадзяжу 4 акумулятарных батарэй і 20 літраў дызпаліва з аўтамабіляў ТАА “Белшына-Агра” і ПУП “Альтлес”.\nНевядомымі хуліганамі пашкоджана лакафарбавае пакрыццё двух аўтамабіляў у дварах дамоў па вул. Чарняхоўскага райцэнтра і вул. Вайсковай аг. Лапічы. Скрадзены каўпакі з колаў аўтамабіля, што стаяў таксама на “чарняхоўцы”.\nУ ноч на 4 снежня з двух грузавікоў расійскага ЗАТ, якія знаходзіліся на неахоўнай стаянцы, шляхам пашкоджання замкоў паліўных бакаў скрадзена 342,5 л саляркі.\nПапярэджана 150 парушэнняў ПДР, прыцягнуты да адказнасці 2 нецвярозыя вадзіцелі, 26 ліхачоў, 9 пешаходаў, 39 аўтамабілістаў, што выкарыстоўвалі летнія шыны ў зімовы перыяд. Адбылося 5 ДТЗ.\n4 снежня ў 8.50 на 107 км аўтадарогі “Мінск-Гомель” стомлены вадзіцель літоўскага аўтамабі-ля “МАН” з-за няўважлівасці сутыкнуўся з папутным “ГАЗ”, які належыць ДУКВП “Райсэрвіс”. Пасажыры — работнікі камунальнага прадпрыемства — дастаўлены ў бальніцу. Па факце ДТЗ узбуджана крымінальная справа.\nУвага! З 8 па 12 снежня ДАI РАУС сумесна с АУСТ праводзіцца спецыяльны комплекс мерапрыемстваў “Бяспека”, накіраваны на прадухіленне парушэнняў правілаў праезду чыгуначных пуцей.\nУзбуджана крымінальная справа па факце незаконнага абароту наркатычных сродкаў. Канфіскаваны 21 літр спірту. Устаноўлена месцазнаходжанне 4 грамадзян, якія былі ў вышуку. Затрымана асоба, што ў верасні скрала маёмасць пасажыра. Складзена 87 адміністрацыйных пратаколаў, у спецізалятар дастаўлена 4 чалавекі. Суправоджана 108 цягнікоў, з іх знята 5 правапарушальнікаў.\nРазмешчана 40 чалавек, у іх ліку 4 жанчыны, 1 іншагародні, 10 сямейных скандалістаў і 3 грамадзяніны, што здзейснілі дробнае хуліганства.\n4 снежня адбыўся пажар хлява ў в. Осава. Агнём знішчана частка даху, пашкоджаны сцены надворнай пабудовы.\nУвага! Па 30 снежня з мэтай прадухілення пажараў і няшчасных выпадкаў у выніку выкарыстання піратэхнічных вырабаў праходзіць рэспубліканская акцыя “Бяспечны Новы год!”\nСкладзены адміністрацыйныя пратаколы за парушэнне правілаў рыбалоўства і незаконнае лесакарыстанне.\n« Асіповіцкая моладзь! Аб’яўлены конкурс на лепшую «пярвічку» ГА «БРСМ»!\nОбратная связь в Осиповичах: о текущем ремонте подъездов и внесении платы за него »


Ля Дому ўраду адбываецца акцыя прадпрымальнікаў\nПрадпрымальнікі правялі акцыю ля Дому ўраду\nДазволу на правядзенне акцыі 14 сакавіка ўлады Менску не далі. Прадпрымальнікаў заклікалі ў гэты ж дзень выйсці да Міністэрства па падатках і зборах, каб пратэставаць супраць Указу N 222.\n12:35 Акцыя скончылася.\n«Чакаем крокаў з боку ўладаў, яны адназначна будуць. І пасля прымаем рашэнне наконт далейшых дзеянняў. Думаю, у інтарэсах чыноўнікаў зрабіць усё, каб прадпрымальнікаў не было трэба ісці з заяваў да Лукашэнкі», – заявіў Анатоль Шумчанка.\nПадзякаваў усім, людзі яшчэ некалькі разоў пракрычалі: «Працу!»\nЛідар «Перспектывы» зноў падаць заяўку на правядзенне Маршу прадпрымальнікаў – каб правесці санкцыянаваную акцыю, на якую на думку сённяшняга пратэсту, можа прыйсці больш людзей.\nПрадпрымальнікі вырашылі звяртацца да Аляксандра Лукашэнкі, калі праверкі гандлёвых кропак, а таксама канфіскацыі тавараў будуць працягвацца.\n12:28 Лідар «Перспектывы» заклікаў падзякаваць Міколу Статкевічу за тое, што ён далучыўся да акцыі прадпрымальнікаў, на што натоўп адрэагаваў пазітыўна.\n12:21 «Я чакаю вашыя звароты», – заявіў прадстаўнік прэс-службы Міністэрства па падатках і зборах. Выйсці да людзей адмовіўся, Гатовы асабіста прымаць заявы ад тысячы прадпрымальнікаў. Дыялог адбыўся ў фае міністэрства, далей Анатоля Шумчанку не пусцілі.\n12:01 Анатоль Шумчанка датэлефанаваўся ў прыёмную міністра па падатках і зборах. На сцвярджэнне, што ля ўваходу ў будынак стаяць шмат людзей, сакратарка адказала: «Ну і што?»\n11:52 Адзін з лідараў прадпрымальнікаў Алесь Макаеў пракаментаваў сённяшнюю акцыю Belsat.eu:\n«Да 400 чалавек тут. Ясна, што пажадана больш. Я лічу, усе канфлікты трэба адсунуць і падтрымліваць усе акцыі ў падтрымку ІП (у Макаева быў канфлікт з Шуманкам – заўв.). Калі мы будзем салідарызаваныя, то маем усе шанцы».\nЁн запрашае на Дзень Волі прадпрымальнікаў. Далей прапануе ІП у змаганні за свае правы выкарыстоўваць розныя хады, як і самыя звычайныя – напрыклад, зварот у Канстытуцыйны суд.\nУ працаўнікоў міністэрства заканчваецца абедзенны перапынак.\n«Мы будзем хадзіць з імі на абед, бо хутка не будзе чаго есці», – кажа ўдзельніца акцыі.\n11:46 Анатоль Шумчанка заявіў, што ўдзельнікі акцыі будуць стаяць, пакуль не выйдзе нехта з Міністэрства і не скажа, ці плануюць яны ісці з намі на кампраміс.\nПрадпрымальнікі падпісваюць дакументы аб адмене Указу N 222.\n11:40 Уладзімір Някляеў чытае палымяны верш:\n«Я з лёсам біўся на нажах,\nПакуль мяне ты не любіла.\nТы мне адкрыла смерці жах,\nНе жах жыцця ты мне адкрыла!»\n11:35 Удзельнікі акцыю скандуюць: «Працу!» і «Міністра!» Маецца на ўвазе кіраўнік Мінстэрства па падатках і зборах Сяргей Налівайка. Дадаецца «Выхадзі!»\n11: 30 Прамову Міколы Статкевіча сустракаюць апладысментамі.\n«Ёсць меншасць, актыўныя энергічныя людзі, якія нічога не прасілі ў гэтай дзяржавы, а самі пачалі займацца незнаёмай справай. Магчыма, далі працу яшчэ некаму, заплацілі падаткі, каб тут чыноўнікі хадзілі шыкавалі. Яны палезлі за грашыма ў кішэню да вас. Па сутнасці пазбаўляюць вас магчымасці карміць сваіх дзяцей. Калі вы правалілі ўсё – лезьце ў кішэню да сябе! Колькі вы напладзілі тут сілавікоў – скарачайце!» – заявіў палітык.\n«Людзі, не паддавайцеся, змагайцеся за сваё. Сваё аддаваць нельга. Увесь народ глядзіць на вас. Калі вы зможаце адстаяць за сваё, то людзі таксама будуць стаяць за сваё», – адзначыў Мікола Статкевіч.\n11:22 Мікола Статкевіч у добрым гумары распачынае акцыю:\n«Мы тут гаспадары, бліжэй падыходзьце! Мы з Анатолем (Шумчанкам таксама не страшныя».\n11:20 «Мае знаёмыя ІП едуць працаваць у Расею, часам разам з семʼямі. Я зʼязджаць не хачу. Я думаю, што гэта ўсе патрэбна буйным бізнэсоўцам, з якімі мы не можам працаваць аднолькава», – распавяла карэспандэнту Belsat.eu прадпрымальніца, якая 20 гадоў гандлюе\n11:17 На пляцоўцы з’явіліся першыя міліцыянты ў форме, пачынаюць складаць пратаколы.\n«Вучыліся з ім у адной школе», – распавядае мужчына пра міліцыянта, які складае на яго пратакол. Апынуліся па розныя бакі…\n«Ён неблагі хлопец насамрэч. Так атрымоўваецца, што нас разʼядноўваюць».\n11:03 На акцыю прыйшло каля двух соцен асобаў, вельмі шмат сілавікоў, якія здымаюць удзельнікаў акцыі на відэакамеру. Анатоль Шумчанка прапануе пачаць акцыю праз 15 хвілін, калі збяруцца ўсе жадаючыя.\nЗ заклікам выйсці да Міністэрства (побач з Домам Ураду) выступілі палітык Мікола Статкевіч і старшыня РГА «Перспектыва» Анатоль Шумчанка – менавіта яны падавалі заяўку на правядзенне Маршу прадпрымальнікаў 14 сакавіка.\nЗгодна з указам N 222, можна гандляваць таварамі лёкай прамысловасці, завезенымі з-за мяжы, толькі пры наяўнасці дакументаў, якія пацвярджаюць якасць і паходжанне тавараў.\nНе так даўно ўлады заявілі, што плануюць зрабіць крокі насустрач ІП. Дырэктар дэпартамента па прадпрымальніцтве Мінэканомікі Пётр Арушаньянц заявіў, што штрафы для індывідуальных прадпрымальнікаў за гандаль таварамі без сертыфікатаў плануецца паменшыць у 100 разоў.\nВось як заявы прадстаўніка Мінэканомікі пракаментаваў «Белсату» Мікола Статкевіч:\n«Яны заклікаюць: не хадзіце на акцыю 14-га – і, магчыма, мы паменшым. Але калі людзі не прыйдуць, то яны дакладна нічога не зробяць. Так што я хачу звярнуцца да прадпрымальнікаў. Бачыце? Яны (улады) паддаюцца! Калі 14-га вас прыйдзе шмат – яны будуць саступаць!»\nТэгі: акцыя прадпрымальнікаў


На праймерыз у Бярозе перамог Павел Севярынец | Белорусский Партизан Беларускі Партызан: Новости политики Беларуси: факты, события, люди\nНе ўсе змаглі зарэгістравацца і прагаласаваць, паколькі не ўзялі пашпартоў. Сярод 49 прагаласаваўшых 35 галасоў было аддадзена за сустаршыню патрыі БХД Паўла Севярынца, гавораць людзі:\n– Вельмі прыемна. Такія ўсе разумныя, можна было за ўсіх пяцярых галасаваць.\n– Сапраўды, ёсць людзі, якія могуць узяць уладу, могуць падняць краіну. Яны падабаюцца народу.\n– У іх зараз склаўся нядрэнны тандэм. Удзельнікам праймерызу вельмі спадабалася сустрэча. Было зададзена шмат пытанняў, на якія былі атрыманы грунтоўныя адказы, наколькі даваў час гэта зрабіць, кажа намеснік старшыні партыі БНФ Аляксей Янукевіч: – Сустрэча пакінула вельмі моцны зарад энергіі.\nВольга Кавалькова, незалежны кандыдат: – Вельмі радасна, што пытанні гучаць нацыянальнага маштабу. Людзей рэальна хвалююць пытанні саюзу з Расеяй, эканамічныя рэформы.\nНа праймерыз перамог сустаршыня аргкамітэта БХД Павел Севярынец, які набраў 35 галасоў, кіраўнік руху „За Свабоду” Юрась Губарэвіч набраў 8 галасоў, в.а. старшыні АГП Мікалай Казлоў — 4, намеснік старшыні Партыі БНФ Аляксей Янукевіч — 2, сустаршыня аргкамітэта БХД Вольга Кавалькова не атрымала галасоў.\nПасля агалошвання вынікаў людзі яшчэ доўга абмяркоўвалі сустрэчу, гаварылі з кандыдатамі і дзяліліся ўражаннямі.


“Родная музыка для роднай краіны”, - Маэстра Міхаіл ФІНБЕРГ\nОпубликовано: 02.09.2009 20:12:00\nПяты раз старажытны Тураў сустракае 4 верасня музычнае свята, якое ладзіць Заслужаны калектыў “Нацыянальны канцэртны аркестр Беларусі” пры падтрымцы Гомельскага аблвыканкама і Жыткавіцкага райвыканкама. Гэтай імпрэзай аркестр пачынае свой 23-ці музычны сезон. Якім будзе ён для знакамітага калектыву і асабіста для яго славутага кіраўніка — народнага артыста Беларусі, прафесара, лаўрэата Дзяржаўнай прэміі і прэміі Саюзнай дзяржавы Міхаіла ФІНБЕРГА? Адказы на гэта і некаторыя іншыя, звязаныя з творчасцю і эстрадным мастацтвам пытанні маэстра даў у эксклюзіўным інтэрв’ю “Народнай газеце” і ў час анлайн-канферэнцыі ў інфармацыйным агенцтве БелТА.\n— Міхаіл Якаўлевіч, раскажыце крыху падрабязней пра імпрэзу ў Тураве...\n— Яна прысвечана Году роднай зямлі і ўслаўляе аднаго са знакамітых сыноў Беларусі — кампазітара і музычнага дзеяча Станіслава Манюшку. Сёлета, калі шырокі мастацкі свет адзначае яго 190-годдзе, мы вырашылі паставіць асобу Манюшкі ў цэнтр музычных імпрэз, якія ў Тураве маюць асаблівыя, старажытныя акцэнты. У Тураўскім гарадскім доме культуры аматары высокай музыкі змогуць паслухаць віртуознае выкананне камерных калектываў нашага аркестра. Напомню, што ўраджэнец Міншчыны (маёнтак Убель) Станіслаў Манюшка з дзяцінства выхоўваўся ў пашане да беларускага слова і беларускай народнай музыкі. Краявіды яго зямлі, казкі і легенды — усё гэта адгукнулася ў яго музыцы сталых гадоў. Істотна, што творча сталеў ён таксама на Беларусі: менавіта на Міншчыне, а яшчэ на Віленшчыне правёў больш за 30 гадоў свайго жыцця. Потым, ужо сталым майстрам, сфарміраваным у беларускі перыяд творчасці, які прынёс музычнаму свету сотні Манюшкавых песень і рамансаў, оперныя, сімфанічныя, харавыя кампазіцыі, трапіў у польскую сталіцу. Творчасць кампазітара немагчыма сёння падзяліць паміж народамі. Наша задача — множыць і захоўваць памяць аб Манюшку ў сэрцах нашчадкаў. Дарэчы, на асветніцкім фэсце ў Тураве прагучаць творы не толькі Станіслава Манюшкі, але і яго суайчыннікаў і сяброў.\n— Ваш аркестр нанава адкрыў мноства імён, інакш кажучы, мы адкрывалі сябе, сваю музыку, якая доўгія часы не гучала на Бацькаўшчыне? Ці працягнецца гэта работа вашага калектыву ў новым сезоне?\n— У мінулым сезоне, які я лічу паспяховым, аркестр арганізаваў і правёў у малых гарадах краіны 12 фестываляў, на якіх гучала беларуская музыка розных эпох, нярэдка адноўленая нашымі аранжыроўшчыкамі па аднаму нотнаму радку, знойдзенаму нават у замежных архівах, напрыклад, прафесарам Вольгай Дадзіёмавай з Беларускай акадэміі музыкі. Мы падрыхтавалі 27 новых праграм, якія таксама ў большасці складаюцца з беларускай музыкі і беларускай нацыянальнай песні. Прагучалі аўтарскія канцэрты кампазітараў Мечыслава Карловіча, Генрыха Вагнера, Дзмітрыя Смольскага, паэта Адама Русака.\n— Калі праводзіць паралелі, то ваша вялікая музычна-асветніцкая дзейнасць параўнальная з дзейнасцю еўрапейскіх асветнікаў XVII—XVIII стагоддзяў і мае не меншае значэнне для культуры. Ці разумеюць гэта дзяржаўныя мужы і ці атрымліваеце вы падтрымку дзяржавы?\n— Я ўжо гаварыў пра фестывалі ў малых гарадах — за гады існавання аркестра мы правялі іх 93. І ўсе ў гістарычных цэнтрах Беларусі — Нясвіж, Заслаўе, Мір, Мсціслаў, Чачэрск, Маладзечна, Тураў... У новым сезоне пачынаем новы фестываль у Пінску. І я вельмі ганаруся тым, што людзі ўспрымаюць такую музыку — камерную, якая патрабуе вялікай работы душы і розуму. Ужо дзеці нашых першых слухачоў прыходзяць на канцэрты. А дзяржава, вядома, нас падтрымлівае. І Адміністрацыя Прэзідэнта, і Міністэрства культуры, і мясцовыя ўлады, за што ім вялікі дзякуй.\n— Міхаіл Якаўлевіч, акрамя фестывалю ў Пінску, які пакажа народжаную ў гэтым самабытным краі музыку, чым яшчэ парадуюць паклоннікаў аркестра вашы канцэртныя афішы?\n— Новым фестывалем у Мінску, прысвечаным беларускай эстраднай песні і паэзіі. Ён аб’яднае адразу тры праграмы: “Спяваем з аркестрам!”, у якой прымуць удзел самыя маленькія выканаўцы з усёй краіны; канцэрт, прысвечаны памяці Уладзіміра Караткевіча — да 80-годдзя пісьменніка; творчы вечар народнага артыста Беларусі кампазітара Эдуарда Зарыцкага.\nСярод іншых навінак сезона — арганізацыя конкурсу маладых выканаўцаў беларускай эстраднай песні, новы фармат фестывалю “Шлягер на ўсе часы” ў Магілёве, які цяпер будзе праходзіць як шэраг аўтарскіх вечарын вядомых спевакоў і кампазітараў.\n— Ці паўплываў сусветны фінансавы крызіс на фестывальны рух, на вашы творчыя планы?\n— Той, хто хоча працаваць — шукае спосаб, той, хто не хоча — шукае прычыну. Сёння я магу з гордасцю сказаць, што план года ўжо завершаны. А дзяржаўны план у нас вельмі строгі і напружаны — мы ж дзяржаўны калектыў. Мы працуем і ў малых гарадах, і ў аграгарадках, і на такіх буйных фестывалях, як “Славянскі базар у Віцебску”. Не, крызіс нам не перашкодзіў, і ўжо сёння мы займаемся планамі сезона 2010—2011 гадоў. Таму ў нас і няма крызісу, што мы — працуем.\n— Кажуць, што ў ваш аркестр вельмі цяжка трапіць. Якія крытэрыі адбору ў калектыў?\n— Першая ўмова — абавязковая вышэйшая музычная адукацыя. Калі беларуская — то Дзяржаўная акадэмія музыкі. Калі іншай краіны — толькі кансерваторыя. Вядома, патрэбен і вопыт работы ў аркестры. Сёння наш калектыў поўнасцю ўкамплектаваны, прынялі некалькі новых музыкантаў, з астатнімі прадоўжылі кантракты. Каб вы ведалі: наш аркестр адзіны на постсавецкай прасторы, у якім кожны музыкант кожны год іграе індывідуальнае праслухоўванне перад тым, як яму падпішуць кантракт. Але ў нас практычна няма цякучкі кадраў у калектыве. Мы цэнім і моладзь, і тых, хто даўно працуе. Бо няма нічога больш каштоўнага, чым вопыт. Каб яго набыць, трэба пражыць добры кавалак жыцця. Так, у аркестры адбылася змена пакаленняў, зараз працуе шмат маладых музыкантаў. Гэта цудоўныя людзі. Яны больш таленавітыя і адукаваныя, чым тыя, з кім я пачынаў аркестр. Яны — сапраўды твар краіны. Яны разумеюць, што такое нацыянальная музыка, сучасная музыка. Сёння мой аркестр не проста іграе, у ім кожны музыкант — артыст.\n— Міхаіл Якаўлевіч, да беларускага шоу-бізнесу многія адносяцца скептычна. Маўляў, мала артыстаў, якія могуць сабраць поўную залу. А, на ваш погляд, чаго не хапае айчынным “зоркам”?\n— Прэзідэнт нашай краіны падпісаў цудоўны дакумент, які рэгулюе канцэртную дзейнасць у краіне. На жаль, яго выкананне не кантралюецца. Сёння любы можа назвацца прадзюсерам і арганізоўваць канцэрты, рэпетыцыі якіх праходзяць хіба што не ў аўтобусе... Я ж сваю праграму “Ад Масквы да Брэста” рэпеціраваў год. Гэта год майго жыцця! Каб атрымалася, каб спадабалася, інакш і не можа быць. А сённяшні шоу-бізнес — гэта “фанера”. І нават на дзяржаўных мерапрыемствах, на “Славянскім базары” кульгае якасць канцэртаў. Няма рэжысёраў, няма навацый... А час жа патрабуе новых падыходаў.\nНаша беларуская эстрада — гэта аднолькавыя галасы і фанаграма. Такога быць не павінна. Фанаграма дапускаецца, толькі калі ідзе запіс праграмы на тэлебачанні. Інакш музыканты і спевакі перастаюць працаваць. І новай беларускай музыкі сталі мала пісаць, і яна не вельмі запатрабавана.\n— Напачатку новага канцэртнага сезона Нацыянальны канцэртны аркестр Беларусі сустракаецца па традыцыі са сваімі паклоннікамі і сябрамі ў Мазыры...\n— Сёлета гэта сустрэча адбудзецца 5 верасня і будзе прысвечана 85-годдзю Мазыра. Традыцыі сяброўства з мазыранамі ці не два дзесяцігоддзі. Асабліва цёплая дружба звязвае нашых музыкантаў і спевакоў з работнікамі Мазырскага нафтаперапрацоўчага завода. Нярэдка менавіта мазыране становяцца першымі гледачамі і слухачамі нашых новых праграм. Юбілею горада-працаўніка, Году роднай зямлі і 65-годдзю вызвалення Беларусі ад нямецка-фашысцкіх захопнікаў прысвечаны наш новы суботні канцэрт для сяброў.\nУ верасні наш аркестр выступіць таксама на свяце горада Мінска і ў вёсцы Камянюкі — на святкаванні 600-годдзя ўстанаўлення ахоўнага рэжыму ў Белавежскай пушчы. Гэты канцэрт ахопіць асноўныя этапы развіцця беларускай музыкі на працягу шасці стагоддзяў. А ў лістападзе мы паедзем у Маскву па запрашэнні аднаго з вядучых расійскіх тэлеканалаў на запіс Навагодняга агеньчыка.


Археолагі разлічваюць знайсці "Бурштынавы пакой" пад замкам у Польшчы\nПольскае мястэчка Пасленк стала новым месцам для пошукаў легендарнага ўбранства палаца ў Царскім сяле. 04.02.2017, Sputnik Беларусь\nтурызм, цiкавосткi, у свеце, культура, польшча\n18:03 04.02.2017 (абноўлена: 12:12 06.02.2017)\n© Sputnik / Дмитрий Коробейников / Перайсці ў фотабанкАдноўленная частка Бурштынавага пакою\nПольскае мястэчка Пасленк стала новым месцам для пошукаў легендарнага ўбранства палаца ў Царскім сяле.\nМІНСК, 4 лют — Sputnik. Польскія археолагі разлічваюць выявіць Бурштынавы пакой у падземных тунэлях, якія, верагодна, знаходзяцца каля замка горада Пасленк, паведамляе РІА "Новости".\nБурштынавы пакой можа быць замураваны ў бункерах у Польшчы\n23 красавіка 2016, 16:03\nПадчас археалагічных даследаванняў, якія праводзіліся з ужываннем геарадараў і тамографаў восенню 2016 года, побач з замкам была выяўленая "анамалія", якая можа сведчыць аб наяўнасці пад зямлёй тунэля, які вядзе з замку ў размешчаны побач касцёл святога Барталамея. Летам бягучага года на месцы пачнуцца раскопкі.\nЗгодна з гарадскімі легендамі, пад замкам Пасленка, пабудаваным у XIV стагоддзі, размешчаная цэлая сетка калідораў і тунэляў. Мясцовыя ўлады ўжо далі згоду на раскопкі, разлічваючы, што выяўленне падземных хадоў прыцягне ў невялікае мястэчка турыстаў.\nНа карысць версіі аб тым, што падзямеллі замка з'яўляюцца адным з месцаў, дзе варта шукаць Бурштынавы пакой, кажуць гістарычныя сведчанні. У канцы Другой сусветнай вайны немцы эвакуіравалі ў Пасленк частку музейных калекцый і дакументаў з Калінінграда. Большасць экспанатаў былі вывезены пазней Чырвонай арміяй, аднак падчас археалагічных работ у дадзеным раёне некалькі дзесяцігоддзяў таму знайшлі керамічныя вырабы з лагатыпамі музеяў.\nНацысцкі бункер ускрыюць у Польшчы ў пошуках бурштынавага пакоя\n15 чэрвеня 2016, 12:30\nАкрамя таго, даследчыкі абапіраюцца на паказанні сведак, якія бачылі, як восенню 1944 года пад покрывам ночы на тэрыторыю замка заязджалі грузавікі — яны везлі скрынкі, а пакідалі тэрыторыю пустымі. Непадалёк ад горада быў размешчаны маёнтак Эрыха Коха — гаўляйтэра Усходняй Прусіі, які быў прысуджаны ўладамі Польскай Народнай рэспублікі да смяротнага пакарання. Прысуд не быў прыведзены ў выкананне, па чутках, з-за таго, што Кох здолеў пераканаць улады краіны ў тым, што ведае, дзе схаваны Бурштынавы пакой і іншыя скарбы. Кох памёр у турме ў 1986 годзе, так і не раскрыўшы гэтую таямніцу.\nСпробы знайсці Бурштынавы пакой не спыняюцца з заканчэння Другой сусветнай вайны. Існуе паўтара дзясятка версій пра тое, дзе ён схаваны. Ёсць меркаванні, што скарбы могуць знаходзіцца ў Калінінградскай вобласці (былой тэрыторыі нямецкай Усходняй Прусіі), Германіі, Польшчы, Чэхіі, і нават на дне Балтыйскага мора, але рэальных пацверджанняў гэтаму няма.\nСМІ: частка Бурштынавага пакоя можа быць схавана ў Беларусі\n9 студзеня 2016, 10:03\nБурштынавы пакой створаны нямецкімі майстрамі ў XVIII стагоддзі пераважна з бурштыну для прускага караля Фрыдрыха I, пазней быў падораны Пятру I і стаў галоўнай перлінай рэзідэнцыі расійскіх імператараў у Царскім сяле. Падчас Другой сусветнай вайны ў 1941 годзе немцы вывезлі пакой у Каралеўскі замак Кёнігсберга (цяпер — Калінінград). Незадоўга да штурму горада-крэпасці Кёнігсберг увесну 1945 гады пры адступленні немцаў пакой бясследна знік. У 1967 годзе была створана дзяржаўная камісія па вышуку шэдэўра, якую скасавалі ў 1984 годзе пасля безвыніковых пошукаў.


Футбалістам вернуць даўгі – RH.by\nФутбалістам вернуць даўгі\nКіраўніцтва футбольнага клуба “Смаргонь” абяцае 29 снежня выплаціць футбалістам зарплату за тры месяцы, нявыплачаную своечасова. Для гэтага ў адным з банкаў клуб возьме крэдыт.\nДырэктар ФК “Смаргонь” Аляксандр Лобан паведаміў пра гэта ў інтэрв’ю “РГ”. Паводле яго слоў, каб разлічыцца з футбалістамі, клуб возьме ў банку пазыку ў памеры прыкладна 160 мільёнаў рублёў. Пакуль футбалісты і трэнеры знаходзяцца ў адпачынку. Кантракты ў гульцоў заканчваюцца 31 снежня. І пакуль невядома, хто застанецца ў клубе, а хто – не.\nФутбольны эксперт “РГ”, балельшчык Мікалай Кіндра расказаў нашаму выданню: прайшла нарада, на якой былі абвергнутыя размовы сярод балельшчыкаў пра тое, што клуб “Смаргонь” увогуле можа спыніць сваё існаванне. Такія размовы вяліся ў кастрычніку і лістападзе, калі канчаткова стала відавочна: “Смаргонь” развітаецца з вышэйшай лігай.\nНа нарадзе галоўны трэнер каманды Аляксандр Лісоўскі адзначыў, што ён будзе працаваць з камандай, набраўшы ў яе новых гульцоў, калі былыя футбалісты не захочуць прадоўжыць кантракты. Па словах трэнера, трэба будзе ўзяць шэсць вопытных футбалістаў, якія складуць касцяк каманды, яшчэ шэсць – ім у дапамогу для асноўнага саставу, шэсць перспектыўных гульцоў і шэсць маладых.\nЦяпер ставіцца задача стварыць новую каманду, якой у бліжэйшы час не трэба ставіць высокіх задач. Футбалістам трэба згуляцца, для гэтага спатрэбіцца два-тры гады. Хацелася б ужо цяпер набіраць выхаванцаў мясцовай спартыўнай школы, каб балельшчыкі глядзелі на гульню сваіх землякоў. Але пакуль гэта немагчыма. Каб вырасціць дастойных уласных выхаванцаў, трэба пяць-шэсць гадоў.\nПа словах Мікалая Кіндры, на нарадзе гаварылася таксама, што бюджэт ФК “Смаргонь” на 2010 год будзе адпавядаць бюджэту 2009 года. Грошай хопіць для выступлення ў першай лізе. У гэтым запэўніў прысутных старшыня савета футбольнага клуба, старшыня райвыканкама Мечыслаў Гой, а таксама прадстаўнік спонсара каманды, завода “Смаргоньсілікатабетон”.\nФутбалістам установяць аклады, за перамогі будуць выплачваць прэміяльныя. Калі будзе магчымасць, у выпадку ўдалага выступлення каманды, гульцам зарплату будуць павышаць. Цяпер, пакуль футбалісты ў адпачынку, яны чакаюць больш прывабных прапаноў ад іншых клубаў. Плануецца, што тыя, хто застанецца, і новыя футбалісты збяруцца разам у канцы студзеня.\nПредыдущая статьяКалядны турнір у “Сатурне”\nСледующая статьяЧацвертае месца ў Нясвіжы


У канцы ліпеня трое беларусаў паехалі на аўтамабілі ў Карэлію на адпачынак: мужчыны планавалі сплаўляцца на байдарках. Прыбыць яны павінны былі на раку Паўночная Шуя, піша onliner.by. Ужо ў Расеі беларусы набылі мясцовую сім-карту і 25 ліпеня адправілі родным паведамленне пра тое, што з імі ўсё добра. Пасля гэтага на сувязь не выходзілі. Вярнуцца мужчыны павінны былі 4 жніўня, аднак іх дагэтуль няма. У міліцыю заяву ўчора напісала дачка аднаго са зніклых. Жонка іншага зніклага пакуль чакае мужа і не звярталася ў праваахоўныя органы.\n- Раней тата з сябрамі ездзіў у Карэлію на цягніку - там іх сустракаў чалавек і адвозіў на месца сплаву, - распавядае дачка зніклага Леаніда Вараб'ёва. - Але гэтым разам яны ўтрох паехалі на аўтамабілі сябра - Volkswagen Sharan светла-шэрага колеру. З'ехалі 22 ліпеня, а 25 ліпеня даслалі СМС з расейскага нумара. Маўляў, усё ў парадку, купаемся ў Паўночнай Шуі. Пасля гэтага на сувязь ніхто не выходзіў. Вярнуцца яны павінны былі на гэтых выходных... Сябар бацькі на час паездкі аддаў ляжачую маці ў пансіянат і павінен быў забраць у пачатку тыдня. Ён вельмі прынцыповы і пунктуальны чалавек і павінен быў прыехаць за ёй у тэрмін\nАнастасія ўчора напісала заяву РУУС Савецкага раёна, таксама дзяўчына звязалася з атрадам «Анёл» і расейскімі праваахоўнікамі.\n- У расейскую паліцыю тэлефанавала я самастойна, - дзеліцца ўражаннямі Анастасія. - Яны запісалі ўсе звесткі і паабяцалі, што зробяць усё, што ў іх сілах. Чаму я не звярнулася ў міліцыю раней? Мы з татам не ў вельмі блізкіх стасунках, я даведалася пра знікненне ад жонкі яго сябра, які таксама не вярнуўся дадому.\nАлена, жонка яшчэ аднаго зніклага мужчыны, кажа, што ў міліцыю пакуль не звярталася.\n- Яны павінны былі вярнуцца ў нядзелю ці панядзелак, але пакуль ад іх няма вестак, - кажа Алена. - У якое канкрэтна месца яны адправіліся, я не ведаю. У міліцыю пакуль не звярталася, пачакаю яшчэ дзень. У іх падчас сплаваў усякія форс-мажоры здараліся. Аднойчы яны паехалі ў Карэлію на два тыдні, а вярнуліся раней, таму што было вельмі халодна.\nУ Карэлію адправіліся Леанід Верабей, Аляксандр Валасюк і Андрэй Чыкуноў. Яны паехалі на Volkswagen Sharan светла-шэрага колеру (з беларускімі нумарамі, магчыма, апошняя лічба нумара 7). Пасля перасячэння беларуска-расейскай мяжы набылі расейскую сім-карту з нумарам: 792 (136) 41-187. На фота Леанід Верабей і Аляксандр Валасюк.


Прэм’ера на TuzinFM! Музычны праект «Альбом школьных песень» (спампаваць). Тузін Гітоў. Слушны музычны партал\nГалоўнай мэтай, якую ставілі ўдзельнікі гэтага праекту, стала стварэньне сучаснага, цалкам беларускамоўнага рэпэртуару для школьных мерапрыемстваў. Безь перабольшаньня можна сказаць, што ў працу ўключыліся творчыя сілы ўсёй Беларусі. Музыканты, аўтары тэкстаў і музыкі, выканаўцы зь Менску, Магілёва, Горадні, Наваполацку, Слуцку, Валожына, Клічава, а таксама нашы землякі з Польшчы і ЗША, аб’ядналіся, каб зрабіць «Альбом школьных песень».\nПесьні альбома адлюстроўваюць самыя розныя тэмы школьнага жыцьця. Гэта можна заўважыць нават па іх назвах: «Нашы настаўнікі», «Першыя ўрокі», «Школьны вальс», «Апошні званок», «Вальс разьвітаньня», «Лета», «Дырэктар школы», «Самая прывабная», «Школьная настальгічная». А формы падачы тут самыя разнастайныя — ад традыцыйнага вальсу з пранікнёнымі словамі аб незабыўных школьных часах да іранічных рок-н-рольных кампазыцыяў кшталту «Дырэктара школы» і «Школьнай настальгічнай».\nСыгнальная вэрсія альбому выйшла напярэдадні новага навучальнага году, у канцы жніўня 2012-га, але праца працягвалася і надалей. На Tuzin.fm прадстаўлена перавыданьне альбому з 10 асноўнымі трэкамі, бонуснай кампазыцыяй, а таксама мінусоўкамі ўсіх песень, якія можна выкарыстоўваць у самастойнай працы. Музычны матэрыял быў палепшаны з улікам практычнага выкарыстаньня ў школьных мерапрыемствах. Адмыслова для прэзэнтацыі на Tuzin.fm прадмову да «Альбому» напісала намесьніца старшыні Таварыства беларускай школы Тамара Мацкевіч.\nКАБ НЯ ЎМЁРЦІ\nВядома, што наша школа хутка русіфікуецца і нешта з гэтым трэба рабіць. Самае простае і надзейнае, каб беларусы вырасьлі бяз комплексу нацыянальнай непаўнавартаснасьці, не забыліся, хто яны ёсьць — вырасьціць іх у сваёй культуры: моўным асяродзьдзі, нацыянальных эўрапейскіх традыцыях, праўдзівай гісторыі.\nШмат што ў руках настаўнікаў. Што ім каштуе, паставіць беларускую песьню на школьнае сьвята?! Хутка 25 гадоў нашай незалежнасьці, а дзеці з году ў год 1 верасьня сядаюць за парты пад гукі «Учат в школе», а апошні званок немагчыма ўявіць без «Когда уйдем со школьного двора». Гэтыя савецкія песьні так і не знайшлося чым замяніць, і маладыя беларусы на ўзроўні падсьвядомасьці рыхтуюцца будаваць неіснуючую вялікую і агрэсіўную савецкую дзяржаву, а не сваю ўтульную эўрапейскую Беларусь. Як кажуць, на чужым падмурку сваёй хаты не збудуеш.\nПрэзэнтацыя «Альбому школьных песень» у Чысьці, Маладэчанскі раён\nНекалі, складаючы дыск «Гадуем Беларусаў», я пераслухала амаль усе існуючыя беларускія песьні, каб даць рэкамэндацыі для настаўнікаў, што можна выкарыстаць на школьных сьвятах. Аказалася, што нашыя творцы неяк зусім ня думалі пра школу. Шмат пра што напісалі, але вось пра настаўнікаў, ці першае школьнае каханьне, ці школьных сяброў, прыгоды — ну ніводнай песьні! Колькі настаўнікаў ні агітуй, але калі няма чым замяніць старыя песьні, яны шукаюць расейскія. Хутка так дашукаемся да ДНР-ЛНР, калі новая генэрацыя не ўсьвядоміць сябе беларусамі.\nКалі школьных песень няма — трэба іх пісаць! На дзяржаву, якая сама стварае сабе імідж старца з кіем, разьлічваць не даводзіцца. Мы кінуліся да нашых музыкаў і настаўнікаў. Давайце нешта рабіць! Можа хто б сам напісаў песьню!\nПрэзэнтацыя «Альбому школьных песень» у Вільні\nПершым адгукнуўся Сяргей Сівы — настаўнік музыкі з Валожына. Ён даслаў сваю фанаграму «Школьнага вальсу», які напісаў Уладзімер Гаркуша на словы Валянціны Гіруць-Русакевіч. Песьня, дарэчы, выдатная! Настаўнікі-беларусісты зрабілі пошук і выбралі вершы пра школу, якія можна б было пакласьці на музыку. Адгукнуўся і Сяржук Сокалаў-Воюш. Ён колькі гадоў сам працаваў у школе, былі настаўнікамі ягоныя бацькі, то і вершы, якія ён напісаў, атрымаліся і мэлядычнымі, і крыху настальгічнымі. Былі патрэбныя кампазытары, аранжыроўшчыкі, музыкі. І яны зьявіліся. Тацяна Грыневіч напісала музыку, Юра Несьцярэнка ня толькі напісаў некалікі аўтарскіх песень, але і ўзяўся гэты дыск давесьці да выданьня: зрабіў аранжыроўкі, запісаў фанаграмы, падабраў выканаўцаў. Выдаць першыя 100 асобнікаў дапамагла Ала Орса-Рамана. Яна ў гонар сваіх бацькоў — вядомых пэдагогаў Аляксандра і Натальлі Орсаў, якія адраджалі беларускую школу яшчэ пры паляках, стварыла культурна-адукацыйную фундацыю. Тыя 100 асобнікаў цалкам былі перададзеныя настаўнікам.\nПрэзэнтацыя «Альбому школьных песень» у Маладэчне\nШмат беларусаў далучыліся да выданьня першага альбому школьных песень. Хацелася б каб ён быў не апошнім. Бо часы мяняюцца. Новыя школьнікі слухаюць іншую музыку, іншыя стылі. Школьныя песьні павінны быць сучаснымі. Досьвед паказаў, што талакой можна зрабіць шмат. Але «Альбому школьных песень» не было б бязь Юры Несьцярэнкі і Тацяны Грыневіч, бо яны былі рухавікамі ў гэтай талацэ. Вялікі ім за гэта дзякуй!\nНекалі ў нас з Анечкай Вольскай узьнікла ідэя. А што, калі новы дыск школьных песень напішуць самі дзеці разам з настаўнікамі! ТБШ гатовае абвесьціць конкурс, а нашыя знаныя музыкі дапамаглі б аранжаваць і запісаць найлепшыя песьні-пераможцы. Уяўляеце, як бы было клясна, калі б які трэцякласнік Пеця засьпяваў разам з Кульлінковічам ці Хаменкам, а выпускніца Каця часова стала салісткай Vuraj!\nПершы альбом школьных песень створаны, ім карыстаюцца. Цяпер шукаем рухавікоў для далейшай працы. Каб ня ўмёрці!\nТамара Мацкевіч, Таварыства беларускай школы, для Tuzin.fm\nУкладальнік «Альбому школьных песень» Юры Несьцярэнка падпісвае дыскі слухачам\nПрэзэнтацыя на TuzinFM Альбом школьных песень\n1. Першыя ўрокі (Т. Грыневіч — С. Сокалаў-Воюш)\n2. Нашы настаўнікі (Н. Ірванцоў-Друцкі)\n3. Школьны вальс (У. Гаркуша — В. Гіруць-Русакевіч)\n4. Лета (Н. Ірванцоў-Друцкі)\n5. Самая прывабная (Т. Грыневіч — С. Сокалаў-Воюш)\n6. Апошні званок (Н. Ірванцоў-Друцкі)\n7. Вальс разьвітаньня (Т. Грыневіч — С. Сокалаў-Воюш)\n8. Школьная настальгічная (А. Гаварушка)\n9. Апошні дзень (Ю. Несьцярэнка, Д. Несьцярэнка — Д. Несьцярэнка)\n10. Дырэктар школы (Н. Ірванцоў-Друцкі)\n11. Восеньскі мінор (Ю. Несьцярэнка — А. Беланожка)\nПесьні выконваюць: Н. Жыткевіч (1, 3, 5), Надзейка (2, 4), Л. Дудзенус (6, 7), рок-гурт «Найлепшыя вучні» (8, 10), Ю. Несьцярэнка (9, 11), Д. Несьцярэнка (9), І. Карпюк-Дамброўска (11).\nCпампаваць «Альбом школьных песень» у поўным варыянце зь мінусоўкамі песень з Tuzin.fm адным файлам (.RAR)\nЮры Несьцярэнка, Тацяна Грыневіч, Тамара Мацкевіч, Альбом школьных песень, Ілона Карпюк\n3533 / 0\n1841 / 2\n42264 / 0\n45172 / 1


Слушнае знаёмства з Мінскам не можа абысціся без прагулак па яго зялёных зонах і набярэжных. У новым выпуску падкастаў пра Мінск – сумеснага праекта 34travel і МТС – мы распавядзем пра знакаміты водна-зялёны дыяметр сталіцы – унікальны комплекс паркаў, сквераў, бульвараў і вадаёмаў, які расцягнуўся ўздоўж ракі Свіслач на некалькі дзясяткаў кіламетраў.\nГрандыёзны экалагічны пояс з васямнаццаці паркаў перасякае наш горад па дыяганалі, разразаючы яго на дзве паловы. Зялёнага калідора такога маштабу няма ні ў адным еўрапейскім мегаполісе. Шмат хто з беларускіх і замежных архітэктараў лічыць, што водна-зялёны дыяметр мог бы стаць сапраўдным брэндам Мінска. Пра яго і пойдзе гаворка.\nПампуй трэк на беларускай або рускай мовах, рэкамендуй сваім сябрам in English і абавязкова знайдзі час, каб прагуляцца па Мінску гэтым незвычайным маршрутам. Калі пашанцуе, падчас шпацыру сустрэнеш сапраўднага бабра!\nНад падкастам працавалі: Аліна Крушынская (тэкст), Барыс Нікалайчык (рэдактура, голас), Ліда Наліўка (пераклад на беларускую мову), Вольга Цяшкевіч (голас), Павел Кірпікаў (саўнддызайн).\nМузыка: oni Ventorum Wind Quintet – Danzi: Wind Quintet Op 67 No 3 In E-Flat Major, 4 Allegretto, Kevin MacLeod – Gymnopedie No 3, Dataveyes – Through The Gate, Skidmore College Orchestra – Promenade Allegro giusto nel modo russico senza allegrezza ma, Silent Partner – How it Began, VYEN – Stranger, Quincas Moreira – Blues Infusion, Asher Fulero – The Closing Of Summer, Geographer – Bright Idea, Asher Fulero – The Sea Captain & The Mermaid, Bad Snacks – Game Plan, VYEN – Forever, Asher Fulero – Magical Gravity, Asher Fulero – Timelapsed Tides


Рэктар БДЭУ на міжнароднай канфэрэнцыі ў Вене апраўдваўся за выключэньне Тацяны Хомы — Generation.by\nЯшчэ на самым пачатку акцыі арганізатары канфэрэнцыі выйшлі да студэнтаў, што раскладалі свае матэрыялы для акцыі, паведаміць, што ў іх будзе магчымасьць выступіць на канфэрэнцыі і ў залі выказаць прычыны акцыі і сваю пазыцыю адносна палітычных выключэньняў у Беларусі.\nСу-старшыні OEH Lisa Schindler і Verena Szaby зрабілі супольны выступ, у якім распавялі пра праблемы студэнцкай дэмакратыі ў Беларусі. Узгадалі гісторыю з выключэньнем Тацяны Хомы, якая на дадзены момант навучаецца ў Аўстрыі. Яны таксама зьвярнулі ўвагу на прысутнасьць рэктара сярод удзельнікаў, а таксама папрасілі публіку задаваць пытаньні яму.\nАдметна, што амаль усе выступоўцы краналіся тэмы выключэньня студэнтаў і наагул парушэньня правоў чалавека ў Беларусі.\nКіраўнік праўладнага аналітычнага цэнтру ЭКООМ Сяргей Мусіенка частку сваёй прамовы адвёў расповеду пра дасягненьні прафэсара Шымава і БДЭУ пры ягоным кіраўніцтве, у прыватнасьці — магчымасьць студэнтам франкамоўнага аддзяленьня БДЭУ атрымліваць дыплёмы Сарбоны. Хаця з Сарбонай БДЭУ працуе з часу, калі Шымаў яшчэ не меў дачыненьня да ўнівэрсытэта.\nНягледзячы на тое, што выступ рэктара БДЭУ Шымава быў заплянаваны ў праграме першым, выступаў ён апошнім.\nПадчас выступу Шымава прадстаўнікі аўстрыйскага студэнцкага зьвязу раскрылі вялікі банэр з надпісам «STOP political expulsions of students».\nСваю прамову рэктар пачаў з тлумачэньня сытуацыі з адлічанымі студэнтамі — тэмы, паднятай яшчэ на пачатку канфэрэнцыі. «Я не зьбіраюся апраўдвацца», — пачаў сваю прамову Шымаў. Але надалей былы міністар эканомікі фактычна апраўдваўся за нашумелае выключэньне Тацяны Хомы.\nПазыцыя ў рэктара за два гады не зьмянілася — настойваў, што адлічэньне было законным згодна з правіламі ўнутранага распарадку. Хіба што дадаў: «Мы з Тацянай сустракаліся перад яе адлічэньнем, яна гэта ведае ўсё». Са слоў самой Тацяны, рэктар выклікаў яе толькі адзін раз, ужо пасьля падпісаньня загаду аб адлічэньні з мэтаю высьветліць, чаму такая хваля лістоў пратэсту ідзе на адрас унівэрсытэту.\nНагадаем, два гады таму Уладзімер Шымаў адмовіўся сустрэцца з дэлегацыяй амбасадараў Эўрапейскага Зьвязу, якія хацелі абмеркаваць з рэктарам сытуацыю з адлічэньнем з унівэрсытэту студэнткі Тацяны Хомы. Сёньня рэктар БДЭУ вымушаны быў тлумачыць прычыны адлічэньня на міжнароднай эканамічнай канфэрэнцыі ў Аўстрыі.\nРэктар БДЭУ У.М. Шымаў распавядае на міжнароднай эканамічнай канфэрэнцыі ў Вене, чаму была выключаная Тацяна Хома.\nФота і відэа Federico Barriga-Salazar для Generation.bY\nШымаў,\tТацяна Хома,\tБДЭУ,\tАўстрыя\ntarka 16:50, 28/03/2008 | Рэпартажы |\nРэктар БДЭУ вырашыў не выключаць Маўлюду Атакулаву\nIn 0.139 seconds.


Эканоміка, 30 кастрычнік 2011\nнядзеля 30 кастрычнік 2011\n17:14, 20 кастрычнік 2011\n"Газавая інтрыга яшчэ ня вырашылася"\nЯкімі будуць цэны на газ для Беларусі, чаго дамагаўся афіцыйны Менск і што атрымаў?\n16:49, 20 кастрычнік 2011\nЕрмакова: Крэдыту МВФ можа і ня быць, бо палітвязьні ня хочуць выходзіць\nБеларусь сёньня вярнулася да рынкавага фармаваньня курсу нацыянальнай валюты. На міжбанкаўскай валютна-фондавай біржы скасаваныя таргі па ільготным курсе для імпартэраў энэрганосьбітаў і мэдыкамэнтаў.\n14:05, 20 кастрычнік 2011\nБагданкевіч: Я часам думаю, што ва ўладзе пятая калёна\nНа сайце Свабоды адбылася онлайн канфэрэнцыя з былым старшынём Нацыянальнага Банку Беларусі Станіславам Багданкевічам.\n11:44, 20 кастрычнік 2011\nНацбанк Беларусі прадае цукарніцу, дзьве валізы і японскі дыктафон\nНацыянальны банк Беларусі выставіў на продаж каля 500 прадметаў офіснага абсталяваньня і мэблі, спадзеючыся выручыць за іх каля 15 тысячаў даляраў.\n09:10, 20 кастрычнік 2011\nАдзіны афіцыйны курс даляра — 8680 рублёў\n20 кастрычніка асноўная і дадатковая сэсіі на Беларускай валютна-фондавай біржы аб'ядналіся. Ад пачатку году дэвальвацыя склала 189%. Старшыня Нацбанку Ермакова дапускае, што крэдыту ад МВФ Беларусі, магчыма, і ня будзе.\n08:56, 20 кастрычнік 2011\nУ рэйтынгу "Doing Business-2012" Беларусь на 69-м месцы\nУсясьветны банк і Міжнародная фінансавая карпарацыя апублікавалі рэйтынг спрыяльнасьці дзелавому асяродку "Doing Business". Беларусь заняла 69-е месца, паміж дзяржавай Карыбскага рэгіёну Трынідад і Табага ды Кіргізстанам, былой савецкай рэспублікай у Сярэдняй Азіі.\n17:56, 19 кастрычнік 2011\nУ чаканьні адзінага курсу: без ажыятажу\nАляксандар Лукашэнка паабяцаў, што 20 кастрычніка будзе ўсталяваны адзіны абменны курс і пасьля гэтага даляр у Беларусі абрынецца. Ці назіраўся ажыятаж у абменьніках напярэдадні, ці пабеглі беларусы здаваць валюту?\n17:35, 19 кастрычнік 2011\nЗона вольнага гандлю СНД: погляды з Масквы і Кіева\nЯкое значэньне мае дамова аб зоне вольнага гандлю, падпісаная ўчора кіраўнікамі ўрадаў сямі краін СНД. З такім пытаньнем наша радыё зьвярнулася да экспэртаў у Маскве і ў Кіеве.\n15:55, 19 кастрычнік 2011\nПуцін настойвае на выкананьні Беларусьсю ўмоваў крэдыту\nРасея настойвае на выкананьні Беларусьсю ўмоў, на якіх быў атрыманы крэдыт з антыкрызіснага фонду ЭўрАзЭС. Аб гэтым заявіў расейскі прэм'ер-міністар Уладзімір Пуцін на пасяджэньні Міждзяржаўнага савету ЭўрАзЭС.\n15:16, 19 кастрычнік 2011\nПрафэсар Лыч: Пры ручным кіраваньні эканамічныя законы ня дзейнічаюць\nУ сераду адбыліся апошнія таргі на дадатковай сэсіі Беларускай валютна-фондавай біржы. Рубель умацаваўся яшчэ на 100 пунктаў, зафіксаваўшыся на адзнацы 8790 за даляр.\n14:22, 19 кастрычнік 2011\n13:21, 19 кастрычнік 2011\nВынікі гандлю на біржы: 1 даляр ЗША – 8790 рублёў\nНа дадатковай сэсіі Беларускай валютна-фондавай біржы курс даляру ЗША зьнізіўся на 100 рублёў.\n13:14, 19 кастрычнік 2011\nРэальны памер пэнсіяў у верасьні зьменшыўся на 12%\nРэальны памер пэнсіяў у верасьні 2011 года ў параўнаньні са жніўнем зьнізіўся на 12%.\n12:08, 19 кастрычнік 2011\nПуцін: “Вынік дыскусій стаў нечаканым”\nУ Санкт-Пецярбургу кіраўнікі шэрагу ўрадаў краін СНД падпісалі Дамову аб стварэньні зоны вольнага гандлю. Паводле заявы Ўладзімера Пуціна, гаворка ідзе аб стварэньні новага падмурку гандлёва-эканамічных адносінаў у рамках СНД.\n21:54, 18 кастрычнік 2011\nРубель узмоцніцца. На некалькі тыдняў\nАляксандар Лукашэнка ў аўторак заявіў, што чакае падзеньня курсу даляра пасьля пераходу на адзіную сэсію таргоў на біржы: «Майце не ўвазе, што курс даляра абваліцца». Наколькі абгрунтаваныя такія запэўніваньні? Што можа паўплываць на часовы эфэкт падзеньня даляра? На гэтыя пытаньні адказвае эканаміст Леанід Злотнікаў.\n21:04, 18 кастрычнік 2011\nГаз на аўтазапраўках даражэе на 20%\nЗ 20 кастрычніка на 20% даражэе прыродны газ, якім запраўляюць аўтамабілі, абсталяваныя для язды на гэтым паліве.\n18:19, 18 кастрычнік 2011\nЭўрабанк: эканоміку Беларусі чакае рэзкае зьніжэньне тэмпаў росту\nУ 2012 годзе валавы ўнутраны прадукт (ВУП) Беларусі падрасьце ўсяго на 1,5%. Гэтак мяркуе Эўрапейскі банк рэканструкцыі і разьвіцьця (ЭБРР) у сваім апошнім, кастрычніцкім прагнозе.\n18:16, 18 кастрычнік 2011\nЦэны на бульбу і прадукцыю з гародніны і садавіны стануць «вальнейшыя»\nУрад Беларусі прыняў пастанову, паводле якой да канца 2011 году будзе адмененае рэгуляваньне аблвыканкамамі і Менскім гарвыканкамам коштаў на бульбу і прадукцыю з гародніны і садавіны.\n17:07, 18 кастрычнік 2011\nГігін: «Пляваць я хацеў на гэту іх візу»\nБізнэсовец Уладзімер Пефціеў накіраваў у Эўрапейскі суд пазоў супраць рашэньня Рады Эўразьвязу ўвесьці санкцыі супраць яго і зьвязаных зь ім кампаніяў. Напрыканцы сакавіка падаваў скаргу на санкцыі Эўразьвязу ў Эўрапейскі суд па правах чалавека Вадзім Гігін.


Мерапрыемствы партыйных, савецкіх і гаспадарчых органаў — История — Отечественная История — История Права\nИстория - Отечественная История - История Права > Вялікая Айчынная вайна > СССР НАПЯРЭДАДНІ ВАЙНЫ > Мерапрыемствы партыйных, савецкіх і гаспадарчых органаў\nМерапрыемствы партыйных, савецкіх і гаспадарчых органаў\nСССР НАПЯРЭДАДНІ ВАЙНЫ63 views\nСССР напярэдадні Вялікай Айчыннай вайны\nМерапрыемствы партыйных, савецкіх і гаспадарчых органаў па ўмацаванню абароназдольнасці краіны\nКомплекс мерапрыемстваў Савецкага ўрада з мэтай умацавання абароназдольнасці меў наступныя накірункі: мерапрыемствы ў гаспадарчай палітыцы, ваенная рэформа і ваенныя прыгатаванні да вайны, а так сама ўнутраная сацыяльныя палітыка і ідэалагічныя мерапрыемствы. Важнай складаючай была так сама дыпламатычная гульня на супярэчнасцях унутры траістага пакту.\nУ сярэдзіне 1920-х гг. у СССР пачалася індустрыялізацыя, у выніку якой была пабудавана моцная цэнтралізаваная прамысловасць, праўда, за кошт сельскай гаспадаркі. Эканамічнае развіццё CCCР праходзіла за кошт асваення ўсходніх раёнаў краіны (Паволжа, Урал, Сібір, Казахстан) якія знаходзіліся далёка ад заходняй мяжы і былі недасягальнымі для варожай авіяцыі, стварэння там новых прамысловых цэнтраў. У перадваенныя гады было ўведзена ў эксплуатацыю звыш 9 тыс. новых заводаў, фабрык, шахт. Пераважнае развіццё атрымала цяжкая індустрыя – аснова ВПК. На яе долю ў 1930-х гг. прыходзілася звыш 30% усіх капіталаўкладанняў у прамысловасць. Былі пабудаваны такія гіганты, як Магнітагорскі, Кузнецкі і Нова-Тагільскі металургічныя камбінаты, ажыццёўлена тэхнічная рэканструкцыя вугальнай базы на Украіне, створаны новы вугальны басейн у Сібіры і на Урале, асвоены Волга-Уральскі нафтавы раён. Хутка развівалася каляровая металургія. Былі ўведзены: нікелевыя камбінаты на Кольскім паўвостраве, Паўдневым Урале і ў Запаляр’і; алюмініевыя заводы на Урале, свінцовыя ў Казахстане; Сярэдне-Уральскі, Орскі і Балхашскі медзеплавільныя камбінаты. Гэта дазволіла значна скараціць імпарт каляровых металаў. Па-сутнасці, да 1940 г. СССР забяспечыў сябе неабходнымі прамысловымі вытворчасцямі для належнага статусу краіны ўзмацнення ваенна-эканамічнага патэнцыялу і існавання развітага ваенна-прамысловага комплексу.\nМагутнасці савецкіх танкавых і авіяцыйных заводаў вясной 1941 г. у 1,5 разы перавышалі германскую прамысловасць. За\n18 перадваенных месяцаў (да ліпеня 1941 г.) Чырвоная Армія атрымала каля 7000 танкаў, каля 18000 баявых самалётаў. Прамысловасць выпусціла 82 тыс. мінамётаў і гармат, больш чым 105 тыс. кулямётаў розных мадыфікацый, каля 100 тыс. аўтамабіляў.\nАле камандная сістэма кіравання гаспадаркай дапускала пэўныя пралікі. Так, тэмпы выплаўкі сталі і чыгуну за 1938-\n1940 гг. узраслі ўсяго на 3%, у той час як выпуск сродкаў вытворчасці вырас на 53%, а прадукцыі машынабудавання на 76%. Наглядаўся востры дэфіцыт сыравіны, што адмоўна адбівалася на развіцці савецкай абарончай прамысловасці.\nЗа гады індустрыялізацыі (1928-1940 гг.) СССР павялічыў нацыянальны даход больш чым у пяць разоў, вытворчасць электраэнергіі ў 9,7 разоў, здабычу вугалю ў 4,7 разоў, выплаўку сталі ў 4, нафты – у 2,7 разоў. Галоўная галіна вытворчасці – машынабудаванне – давала ў 1940 г. прадукцыі ў 20 разоў больш. Па некаторых паказчыках эканамічнага развіцця СССР перагнаў вядучыя краіны капіталістычнага свету – Англію і Францыю.\nСпецыфічныя адносіны склаліся ў 1939-1941 гг. у СССР і Германіі. Да палітычных дагавораў дадаваліся эканамічныя дамоўленасці, згодна з якімі Германія атрымлівала з СССР выключна каштоўную сыравіну, а СССР – прамысловае абсталяванне і навейшыя ўзбраенні, легіраваную сталь, оптыку, сродкі сувязі і г.д. Для СССР гэтыя адносіны былі вельмі карыснымі – бо новае тэхналагічнае абсталяванне, у выніку міжнародных санкцый, з іншых краін Савецкаму Саюзу пастаўляць было забаронена. У грашовых адносінах германскія пастаўкі ў СССР дасягнулі сумы ў 462,3 млн. марак.\nПагроза вайны патрабавала выдаткаваць з бюджэту значныя сродкі на абарону. Па-сутнасці, перадваенныя бюджэты СССР – гэта «бюджэты вайны». У 1938 г. на абарону было выдаткавана 23 мільярды рублёў, а ў 1940 г. 57 мільярдаў, ці 32,6% дзяржаўнага бюджэту.\nСтвараючы ваенна-эканамічны патэнцыял краіны, кіраўніцтва Савецкага Саюза імкнулася ўдасканальваць арганізацыю вытворчасці і ўмацоўваць дысцыпліну на прадпрыемствах і ва ўстановах. Згодна загаду Вярхоўнага савета СССР ад 26 чэрвеня 1940 г. ycе працоўныя пераходзілі на\n8-гадзінны рабочы дзень i 7-дзённы рабочы тыдзень, актывізавалася барацьба за ўмацаванне дысцыпліны на вытворчасці, забаранялася самавольна пакідаць рабочыя месцы. Усе гэтыя мерапрыемствы падтрымалі савецкія прафсаюзы на IX пленум ВЦСПС.\nПадрыхтоўка Германіі да вайны з Савецкім Саюзам\nНародная гаспадарка БССР напярэдадні вайны\nНа мяжы з Германіяй\nВаенная рэформа ў СССР\nІдэалагічная работа напярэдадні Вялікай Айчыннай вайны


19 жнівень 2019, 19:12\nАднадзённы розьнічны таваразварот на душу насельніцтва ў Беларусі у студзені-ліпені 2019 году — 13,8 рубля, паводле Белстату\nУ студзені-ліпені 2019 году ў Беларусі аптовы таваразварот зьменшыўся, але розьнічны вырас да таго ж пэрыяду мінулага году, інфармуе Белстат.\nАптовы склаў толькі 96,4% да леташняга ў суадносных цэнах — гэта 55,4 млрд рублёў. Розьнічны ж вырас на 5,2% — да 27,7 млрд рублёў.\nБеларусы сталі пакідаць у сярэднім на 1,3 рубля больш за адзін паход у краму: аднадзённы розьнічны таваразварот на душу насельніцтва ў Беларусі ў студзені-ліпені 2019 году склаў 13,8 рубля, то бок вырас на 10,4%.\nПры тым агульная інфляцыя выйшла меншай: індэкс росту спажывецкіх цэнаў студзеня-ліпеня 2019 году да студзеня-ліпеня 2018-га склаў толькі 5,9% (6,5% на харчовыя тавары, 3,9% на нехарчовыя, 7,3% на паслугі).\nУ росьце спажывецкіх цэнаў Беларусь абагнала Ўкраіну: ад пачатку году цэны ў Беларусі павялічыліся на 3,1%, ва Ўкраіне — на 3%, а вышэйшай інфляцыя была ва Ўзбэкістане (5,2%), Таджыкістане (4,9%) і Малдове (4%).\nПраўда, за першую палову 2019 году грашовыя даходы беларусаў абагналі інфляцыю — вырасьлі на 7%.\nНацбанк заяўляў, што паскарэньне гадавой інфляцыі зьвязана з сэзонным ростам цэнаў на плодагароднінную прадукцыю.\nАле Міністэрства гандлю адзначыла, што рост цэнаў на некаторыя тавары апярэджвае рост даходаў насельніцтва. Пакуль інфляцыя «ў межах прагназаванай траекторыі», але міністэрства бачыць пагрозу. Калі па выніках жніўня ў суадносінах цэнаў і заробкаў ня будзе станоўчых зьменаў, Мінгандлю будзе разглядаць пытаньне аб увядзеньні часовага рэгуляваньня цэнаў на «сацыяльна значныя тавары» — і сьпіс такіх тавараў нядаўна істотна пашырылі.\nЗа ліпень ВУП Беларусі павялічыўся на 12 мільярдаў рублёў


У ЕС вырашылі павысіць цану шэнгена да 80 еўра. Ці закране гэта беларусаў?\n20.02.2019 / 17:22 13\nСёння Еўрапарламент і Рада Еўропы дасягнулі папярэдняй дамовы па прапанове Камісіі па мадэрнізацыі візавай палітыкі ЕС. Акрамя спрашчэння працэдуры атрымання візы, змены ўключаюць у сябе і падаражанне шэнгенскай візы з 60 да 80 еўра. Tut.by разбіраўся, ці значыць гэта, што «шэнген» для беларусаў падаражэе да 80 еўра ў хуткім часе.\nНовая візавая палітыка ЕС уключае ў сябе некалькі важных пунктаў. Як тлумачыцца на сайце Еўракамісіі, адзін з іх — больш гнуткія працэдуры па атрыманні візы. У прыватнасці, вандроўнікі змогуць падаваць свае заяўкі за 6 месяцаў да запланаванай паездкі (9 месяцаў для маракоў) замест бягучых 3 месяцаў, і ў большасці выпадкаў — непасрэдна ў краіне свайго пражывання. Непаўналетнія ва ўзросце ад 6 да 18 гадоў могуць быць вызваленыя ад платы за візу.\nТаксама плануецца, што будуць выдавацца шматразовыя візы з больш доўгім тэрмінам дзеяння: дзякуючы ўвядзенню агульных абавязковых правілаў, частыя турысты са станоўчай гісторыяй віз могуць атрымаць шматразовую візу з тэрмінам дзеяння ад 1 года да 5 гадоў.\nАле самае важнае змяненне закране кошт шэнгенскай візы — яна падаражэе з 60 да 80 еўра.\nНовыя правілы ўступяць у сілу яшчэ не хутка — працэдура даволі працяглая. Сёння пагадненне было пацверджана дзяржавамі-сябрамі ЕС і цяпер павінна быць ухвалена таксама Еўрапейскім парламентам. Пасля гэтага Еўрапейскі парламент і Рада павінны афіцыйна прыняць узгодненыя змены (гэта адбудзецца ў бліжэйшыя месяцы). Пасля гэтага прыняты тэкст будзе апублікаваны ў афіцыйным часопісе Еўрапейскага Саюза, і толькі праз 6 месяцаў пасля апублікавання новыя правілы ўступяць у сілу.\nДа таго ж сёння Беларусь і ЕС амаль дасягнулі дамоўленасці аб спрашчэнні візавага рэжыму. Кіраўніца прадстаўніцтва ЕС у Беларусі Андрэа Віктарын заявіла, што ў гэтым пытанні «застаўся апошні крок».\nПасля падпісання гэтага дакумента, нагадаем, кошт «шэнгену» для беларусаў знізіцца да 35 еўра (пры афармленні візы ў пасольстве). Нават калі новыя візавыя правілы ЕС паспеюць уступіць у сілу раней, то пасля падпісання пагаднення кошт шэнгенскай візы для беларусаў знізіцца з 80 да 35 еўра.\nДед Мороз, з атрыманьнем такіх візаў і цяпер нічога не зьмкніцца, нават з аформленым запрашэньнем ад сваякоў з ЕЗ. Гэты артыкул інфармуе толькі пра падвышэньне коштаў, астатняе - лабуда.\nА вот и визовые послабления от западных партнеров прилетели.\nУ скрэпных - 30. У литовских колхозников - 60. Почувствуй свое место в эволюционной цепочке


На Браслаўшчыне адбылося раённае турыстычнае спаборніцтва - Новости - Туризм и Отдых\nНапрыканцы студзеня паспрабаваць свае сілы ў турыстычным раённым спаборніцтве ў закрытым памяшканні сабраліся апантаныя маладыя людзі з розных школ раёна, паведамляе «Браслаўская звязда».\nНа гэты раз на іх завіталі каманды Ахрэмаўскай, Слабодкаўскай, Опсаўскай і Кансталінскай школ. Юныя турысты старэйшай і сярэдняй груп спрабавалі свае сілы на дыстанцыях рознай ступені складанасці. Навясная пераправа, пад’ём па зачэпах, маятнік, хуткасны спуск – усё гэта трэба было пераадолець школьнікам.\nЦэлы дзень юныя турысты змагаліся за галоўны прыз. У адных усё атрымлівалася выдатна, другім даводзілася пахвалявацца. У выніку ў асабістым заліку у старэйшай групе найлепшы вынік сярод дзяўчынак паказала Яна Багдановіч з Ахрэмаўскай школы, сярод хлопчыкаў – Дзяніс Малакаў са Слабодкаўскай школы. У сярэдняй групе пераможцамі сталі Алеся Багдановіч і Віктар Сапун, абодва з Ахрэмаўскай школы.\nУ камандным заліку стала першай і атрымала пераходны кубак каманда юных турыстаў з Ахрэмаўскай школы пад кіраўніцтвам Аляксея Салака, другое месца заваявалі вучні Опсаўскай школы пад кіраўніцтвам Таццяны Лангінен.


Спартовыя клюбы Беларусі зноў ацэняць на беларускамоўнасьць: мае стаць лепей? – КУЛЬТУРА, НАЦЫЯ\nГалоўная старонка › Асобы › Спартовыя клюбы Беларусі зноў ацэняць на беларускамоўнасьць: мае стаць лепей?\n“Радыё Свабода”, 26 кастрычніка 2015 года\nБеларускі клюб амэрыканскага футболу «Літвіны» — часьцей англамоўны, чым беларускамоўны.\nСёньня праваслаўныя вернікі адзначаюць сьвята Пакроваў. У храмах адбываюцца сьвяточныя набажэнствы. Традыцыйна сьвятары правяць літургіі на царкоўнаславянскай мове. Беларускую мову ў праваслаўных храмах чуваць зрэдку.\nІніцыятар кампаніі «Справаводзтва па-беларуску» Ігар Случак пачаў складаць рэйтынг «Самы беларускамоўны спартовы клюб Беларусі». У канчатковы рэйтынг, які Случак абяцае выдаць да Калядаў, увойдзе 100 спартовых (футбольных, баскетбольных, хакейных…) клюбаў. Пакуль ён апублікаваў вынікі пятай часткі працы — ацэнку 20 клюбаў.\nТолькі пяць з 20 камандаў гэтай часткі рэйтынгу атрымалі больш за нуль балаў, сярод іх лідэр — футбольны клюб «Нёман», у яго 9 балаў з 60-ці (летась клюб меў 5 балаў з 50-ці). Балы ён атрымаў за беларускамоўны Youtube-канал і беларускамоўнага дыктара на адной з апошніх гульняў, за частковую беларускамоўнасьць прэс-канфэрэнцыяў (таблічкі з імёнамі прадстаўнікоў клюбу) і за іншае выкарыстаньне беларускай мовы (візуальнае суправаджэньне гульняў на стадыёне — склады камандаў, імёны гульцоў і г.д.).\nХоць першыя вынікі цяжка назваць пазытыўнымі, сёлета адчуваецца пэўная тэндэнцыя да беларусізацыі спартовых клюбаў — асабліва футбольных, сьцьвярджае ў камэнтары Свабодзе Ігар Случак:\n«Ідэя была — маральна падтрымаць клюбы, якія выкарыстоўваюць беларускую мову, і заахвоціць іншыя, у тым ліку „антыбеларускія“, хоць яны і знаходзяцца ў беларускім чэмпіянаце. Я шмат часу займаюся беларусізацыяй спорту і лічу, што спорт — гэта від дзейнасьці, які шмат у каго перад вачыма. Калі чалавек прыходзіць на стадыён і чуе беларускую мову, ён сам можа, мне падаецца, пераходзіць на беларускую мову. Для клюбаў ганарова быць вышэй у такім рэйтынгу. Я бачу, што мова запатрабаваная, і больш яе выкарыстоўваюць нават не адміністрацыі клюбаў, а фанаты. Я б сказаў, што ідэю беларусізацыі клюбаў я падхапіў ад фанатаў, пабачыўшы, як яны выкарыстоўваюць мову.\nУ гэтым годзе, параіўшыся з заўзятарамі і фанатамі, я крыху пашырыў рэйтынг. Стала не 50 балаў, а 60, але прынцып налічэньня балаў застаўся той самы. Усяго пунктаў дзесяць, па кожным пункце можна атрымаць ад 4 да 10 балаў. Можна казаць, што той ці іншы клюб не выкарыстоўвае беларускую мову — у мінулым годзе такіх было 76 са 100, — а нейкі часткова выкарыстоўвае. Калі параўноўваць зь мінулымі гадамі, я бачу, што больш клюбаў зьвяртаюцца да беларускай мовы, асабліва ў футболе.\nУ фэдэрацыі футболу дазволена пісаць прозьвішчы гульцоў і па-расейску, і па-беларуску. І калі ў мінулым сэзоне ніводны клюб не пісаў іх па-беларуску, сёлета па-беларуску іх пішуць ужо чатыры. У футболе не такі вялікі прагрэс ідзе, як хацелася б, але ў іншых відах спорту — амаль зусім не ідзе. У хакеі зусім дрэнная сытуацыя, нават беларуская фэдэрацыя хакею напісала, што прозьвішчы гульцоў мусяць пісацца толькі па-расейску. Можна хіба вылучыць менскае „Дынама“, у якіх нават гімн напісаны „Крамай“ па-беларуску, а „Верым-можам-пераможам“ — амаль афіцыйны брэнд».\nЛетась лідэрамі ў рэйтынгу Случака былі менскія футбольны клюб «Тарпэда» (38 балаў з 50) і баскетбольны клюб «Цмокі» (32 балы), а таксама бабруйскі ФК «Белшына» (29 балаў). Гэтыя клюбы яшчэ не атрымалі адзнак у сёлетнім рэйтынгу.\n«Цмокі» ў гульні, архіўнае фота\nДля «Цмокаў», чэмпіёнаў Беларусі па баскетболе з 2009 па 2015 год уключна, беларуская мова — нармальная будзённая справа, а не піяр-ход, кажа Свабодзе прэс-аташэ клюбу Дзьмітры Герчыкаў:\n«Не магу сказаць, як мова адбіваецца на дзейнасьці клюбу, але, здаецца, фанатам падабаецца. Для нас мова — гэта пытаньне не палітычнае, не сацыяльнае. Мы першапачаткова з павагай ставіліся да беларускай мовы і культуры, а пасьля рэбрэндынгу (у 2012 годзе БК „Менск-2006“ быў ператвораны ў „Цмокі-Менск“. — РС) бачылі гэта проста як натуральны шлях разьвіцьця. Для нас гэта ня нейкая спроба вылучыцца, гэта проста нармальная штодзённая праца, ніякай звышувагі гэтаму не надаём — для нас гэта натуральна. Мы лічым, што гэта проста павінна быць у грамадзтве. Спадзяюся, і ў гэтым годзе будзем пераможцамі ў рэйтынгу.\nАле кожны ідзе сваім шляхам. Мо іншыя клюбы перасьледуюць іншыя мэты, мо разьлічваюць на іншую аўдыторыю, спэцыяльна вывучаюць аўдыторыю, а па выніках вырашаюць працаваць на расейскай мове».\nІншыя спартовыя клюбы могуць і не задумвацца пра мову, а працаваць па-расейску проста дзеля звычкі, распавёў Свабодзе Аляксей, які працуе дыктарам на стадыёне ФК «Тарпэда»:\n«У нас мова працягвае выкарыстоўвацца ў такім жа памеры, як было ў тым годзе. Рады, што ў іншых клюбах гэтая тэндэнцыя прасочваецца. Думаем, што будуць у пазытыўным сэнсе канкурэнты.\nНа маю асабістую думку, выкарыстаньне мовы залежыць толькі ад людзей, якія працуюць у клюбах. У некаторых клюбах не выкарыстоўваецца мова, напэўна, па нейкай звычцы. Ня думаю, што там людзі лічаць, маўляў, мова можа нанесьці нешта нэгатыўнае на клюб. Хутчэй, проста не задумваюцца, што калі б рабілі па-беларуску, быў бы іншы эфэкт, мова магла б паспрыяць пазытыўнаму іміджу. Вы ж заўважаеце, што шмат кампаніяў, ня толькі беларускіх, паступова пачынаюць выкарыстоўваць беларускую мову — і робяць гэта на падмурку маркетынгавых дасьледаваньняў, бачаць рэакцыю людзей.\nУ нашым клюбе рэакцыя людзей на беларускую мову дастаткова пазытыўная, адзначаюць, што гэта файна. Ніякай адмоўнай рэакцыі, прынамсі за час маёй працы ў клюбе, я ня чуў. Ніякіх праблемаў з разуменьнем абвестак на стадыёне па-беларуску ці сайта па-беларуску няма, наадварот, успрымаецца толькі як „гэта сваё“, „гэта беларускі клюб, таму павінна быць беларуская мова“».\n‹ Мікола Бугай: План Дзмітрыева: кіраўнік штаба Караткевіч апублікаваў рэкамендацыі краінам Захаду\nУ Сьвіслачы адбыўся фэст, прысьвечаны памяці паўстанцаў 1863 году ›


17 жнівень 2017, 08:26\nПрэзыдэнт ЗША Дональд Трамп параспускаў дзьве кансультатыўныя рады па прадпрымальніцтве пры Белым доме, якія раней пакінулі некалькі рэспубліканцаў, якія прадстаўляюць дзелавыя і прамысловыя кругі. У сваім твітэры прэзыдэнт напісаў, што лепш ліквідуе гэтыя структуры, чым будзе ціснуць на іх.\nНекалькі чальцоў Прамысловай рады і Форуму стратэгіі і палітыкі, у тым ліку буйныя бізнэсмэны, сышлі ў адстаўку пасьля таго, як Трамп заявіў, што ў забурэньнях у Шарлотсьвілі вінаватыя ня толькі белыя ўльтранацыяналісты, але і іх праціўнікі.\nПрэзыдэнт Злучаных Штатаў павінен асудзіць такія «групы нянавісьці», як ку-клукс-клян, а не спрабаваць абараніць іх, заявіў у тэлешоў канала NBC губэрнатар штату Агаё рэспубліканец Джон Кейсік.\nЗ крытычнымі заўвагамі з нагоды выказваньняў Трампа выступілі брытанскі прэм’ер-міністар Тэрэза Мэй і канцлер Нямеччыны Ангела Мэркель.\nУ Шарлотсьвілі ў сераду пахавалі 32-гадовую Хізэр Хэер, загінулую 12 жніўня, калі белы нацыяналіст заехаў на машыне ў натоўп дэманстрантаў.\nБеспарадкі ў горадзе пачаліся, калі туды зьехаліся белыя нацыяналісты, каб правесьці марш пратэсту супраць намеру ўладаў дэмантаваць помнік ген ралу канфэдэратаў Робэрту Лі. На акцыю ў адказ сабраліся і праціўнікі расізму.


Як беларусы дапамагаюць беларусам, і як ім могуць дапамагчы жыхары Літвы? - BYSOL\nЛітва працягвае выдаваць дазвол на ўезд беларусам па адкрытым гуманітарным калідоры. Едуць беларусы і ў Польшчу, Украіну, іншыя краіны. Можам назіраць, як фармуюцца новыя беларускія дыяспары. У незайздросным становішчы цяпер і тыя, хто адважыўся і працягвае займацца нават мінімальнай пратэстнай актыўнасцю ў самой Беларусі.\nШтрафы, арышты, пагрозы і шантаж, нехта аказваецца папросту ў закладніках ва ўлады. Хто дапамагае гэтым людзям, як жыхары Літвы могуць далучыцца да ініцыятыў па аказанні гэтай дапамогі?\nГаворым на гэтую тэму з Андрэем Стрыжаком, праваабаронцам, сузаснавальнікам ініцыятыў па арганізацыі і зборы дапамогі пацярпелым удзельнікам пратэстаў у Беларусі — BYSOL/Belarus solidarity foundation і BY_help.\nDelfi: Якія арганізацыі, якія фонды аказваюць дапамогу цяпер, куды могуць звяртацца беларусы, вашыя суграмадзяне? Магчыма гэтая інфармацыя важная і патрэбная цяпер тым, хто яшчэ пра гэта не ведае.\nАндрэй Стрыжак: Перш за ўсё, трэба сказаць, што ў жніўні Лукашэнка прайграў выбары, але не прызнаў паразу.\nБеларускі народ выйшаў на мірны пратэст, але здарылася тое, што здарылася. Улады адказалі забойствамі і турэмнымі заключэннямі. Гэта спарадзіла вялікую хвалю салідарнасці, якая цяпер ахоплівае не толькі беларусаў унутры краіны, але і беларусаў дыяспары і новай дыяспары, як вы слушна падкрэслілі.\nАдна з такіх структур — гэта фонд салідарнасці BYSOL, які быў заснаваны 14 жніўня, адразу пасля гэтых крывавых падзей, і працуе ён па сённяшні дзень. Досыць шырокі спектр дапамогі мы аказваем. Але перш чым пачну гаварыць аб тым, што мы робім, хацеў бы яшчэ расказаць пра тое, што мы не адзіная структура, якая працуе.\nЁсць яшчэ структура BY_help, якая дапамагае людзям, якія адседзелі суткі арышту, якія атрымалі раненні падчас сутыкненняў, — калі сілавікі нападалі на мірных маніфестантаў.\nАкрамя таго, ёсць яшчэ профільныя спецыялізаваныя фонды салідарнасці. Гэта, у першую чаргу, Фонд медыцынскай салідарнасці Беларусі, Беларускі Фонд спартыўнай салідарнасці, Беларускі фонд культурнай салідарнасці. Гэтыя фонды знаходзяцца ў камунікацыі з намі — з фондам салідарнасці BYSOL. І кожны з іх вядзе сваю ўласную дзейнасць.\nЛітаральна нядаўна мы атрымалі высокую ўзнагароду, прызнанне ад беларускіх уладаў — на кіраўніка Фонду спартыўнай салідарнасці завялі крымінальныя справы, гэта свайго роду знак якасці. Калі крымінальная справа заведзеная, значыць, робіш добра сваю працу.\nЯк фонд салідарнасці BYSOL мы перш за ўсё засяродзіліся на дапамозе звольненым па палітычных прычынах. 1222 чалавекі атрымалі кампенсацыю ў памеры трох сярэднямесячных заробкаў — гэта 1500 еўра кожны. Таксама ў нас была асобная праграма для беларусаў, якія прыязджаюць у Літву, матэрыяльную дапамогу атрымалі больш за 220 чалавек.\nЦяпер сітуацыя, вядома, змянілася, у Беларусі няма такіх масавых вулічных пратэстаў, як у жніўні-верасні 2020 года. Але гэта не значыць, што пратэст згас. Ёсць вялікая колькасць дваровых ініцыятыў, якім дапамагае фонд салідарнасці BYSOL. Гэтыя ініцыятывы праводзяць розныя акцыі ў сваіх раёнах, якія уладам складана кантраляваць, і якія вымушаюць улады пастаянна трымаць «пад ружжом» вялікую колькасць міліцыянтаў на дзяжурстве, што вельмі эканамічна затратна для ўладаў.\nАсобная гісторыя, чым мы цяпер займаемся, — гэта падтрымка стачачных камітэтаў заводаў, мы дапамагаем аб'яднанаму стачачнаму руху Беларусі. Ключавыя прадпрыемствы, з якімі мы працуем, — гэта прадпрыемствы нафтахімічнай прамысловасці, дзе ёсць ячэйкі і людзі, якія праводзяць італьянскі страйк, што так ці інакш ўплывае на сітуацыю і дапамагае паскорыць змену ўлады ў Беларусі. Мы вельмі спадзяемся на тое, што як толькі паўстануць перадумовы, гэтыя людзі змогуць арганізаваць у Беларусі агульнанацыянальную забастоўку.\n- Але жаданне дапамагаць пацярпелым ад рэпрэсій інтэрпрэтуецца ўладамі і дзяржаўнай прапагандай выключна як фінансаванне пратэстаў. З вас адразу робяць ворагаў. З якімі праблемамі вы сутыкаецеся, калі дзяржаўная машына працуе на тое, каб вам перашкодзіць?\n- Першая сур'ёзная праблема — гэта крымінальныя пераследы. Напэўна, большая частка каманды, якая цяпер знаходзіцца ў Літве ці займаецца дапамогай беларусам, так ці інакш альбо з'яўляецца фігурантам крымінальных спраў, альбо наўпрост гэтыя людзі з'яўляюцца падазраванымі ці абвінавачанымі па розных крымінальных справах. Гэта, вядома, дадатковы стрэсавы фактар. Гэта, вядома, не вельмі прыемна, калі на цябе заводзяць крымінальную справу, асабліва калі ты займаешся дапамогай людзям.\nДругі момант — гэта тое, што ўлада спрабуе абрэзаць шляхі траплення фінансавых сродкаў рэпрэсаваным. Ёсць вельмі вялікая праблема з фізічным трапленнем грошай у Беларусь. Беларуская банкаўская сістэма так пабудавана, што беларуская падатковая і сілавыя структуры бачаць абсалютна ўсе пераводы, якія прыходзяць у краіну. Аднак фонд салідарнасці BYSOL змог прыдумаць абыходны шлях. Мы выкарыстоўваем крыптавалютныя сістэмы, каб уваходзіць у Беларусь з гэтымі грашыма, каб гэта не было праблемай ні для нас, ні для людзей, якія атрымліваюць дапамогу. Гэта тое, што беларуская ўлада за апошнія паўгода не змагла неяк спыніць або перахапіць.\nЯ не магу распавесці пра дэталі, але калі казаць агулам, то для таго, каб спыніць паток салідарнай дапамогі ад беларусаў да беларусаў, уладам давядзецца цалкам адключыць Беларусь ад сусветных сістэм плацёжных карт Visa і Mastercard. А гэта было б істотным ударам.\n- Са жніўня мінула ўжо больш за паўгода. Хто звяртаецца часцей за ўсё па дапамогу, ці можна неяк акрэсліць гэтыя групы — сацыяльныя, па ўзросце, па іншых крытэрах?\n- Спачатку звярталася шмат людзей, якіх звальнялі па палітычных прычынах альбо якія на знак нязгоды сыходзілі самі са службы або з працы. Сярод іх была істотная група — беларускія сілавікі, якія пасля таго, што адбылося ў жніўні, вырашылі не мець нічога агульнага з сілавымі структурамі Беларусі. Былі і настаўнікі, медыкі, людзі, якія адчувалі немагчымасць для сябе заставацца далей у існуючай сістэме, і таму сыходзілі з яе.\nКалі казаць пра тое, што адбываецца цяпер, — гэта падтрымка палітвязняў. Да нас па дапамогу звяртаюцца сем'і людзей, якія арыштаваныя і знаходзяцца ў турме па палітычных прычынах. Такіх ўсё больш і больш у Беларусі. На дадзены момант мы працуем з больш чым сотняй сем'яў. Агулам па палітычна матываваных крымінальных справах у Беларусі цяпер каля 1000 чалавек, і лічба пастаянна расце. Таму мы зацікаўлены ў пашырэнні нашых магчымасцяў дапамагаць гэтым людзям. Бо часцяком гаворка ідзе пра страты карміцеля, плаціць трэба адвакатам, вялікія спадарожныя выдаткі, якія сям'я нясе, калі блізкія трапляюць у турму.\nАсобны кірунак — дапамога тым, хто да нас звяртаецца, — гэта ахвяры катаванняў, якія хочуць абараніць свае правы ў межах такога інструмента, як міжнародная крымінальная юрысдыкцыя. Літва у гэтым сэнсе унікальная краіна — бо ў яе ёсць досвед распачынання крымінальных спраў у сувязі з катаваннямі, ўчыненымі на тэрыторыі іншых дзяржаў, і нават вядзення крымінальных працэсаў — такіх, як над генералам Усхопчыкам, які быў асуджаны за ўдзелу ў падзеях у Літве ў студзені 1991 года.\nЦяпер мы дапамагаем следчым органам Літвы і Пракуратуры расследаваць справы, рыхтуем першасную дакументацыю, размаўляем з ахвярамі, на дадзены момант наш фонд рыхтуе дакументы прыкладна па 30 справах. І ўжо шэсць чалавек прызнаныя пацярпелымі, і іх справы знаходзяцца на разглядзе літоўскіх структур.\n- Хто ахвяруе грошы ў фонды дапамогі беларусам?\nБеларуская дыяспара досыць актыўная. Для мяне наогул было адкрыццём у 2017 годзе, што яна існуе, — калі ўпершыню была запушчана кампанія BY_help, якая займалася і займаецца дапамогай арыштаваным. Тады вельмі дзіўна было. Мы тады лічылі, што беларусы, якія з'ехалі ў розныя краіны, імгненна асімілююцца ў той краіне, куды прыехалі. Шмат у чым гэта таму што сама па сабе лукашэнкаўская Беларусь — краіна, з якой не вельмі хацелася асацыявацца. Ну і атрымліваецца, што чалавек едзе, і імкнецца хутчэй забыцца, бо там ну не вельмі добра.\nАле аказалася, што людзі, якія з'язджаюць, фармуюць супольнасці, у іх ёсць разуменне, што Беларусь — гэта не толькі Лукашэнка. Гэта вельмі ўсцешыла. І вось 2020 год паказаў, што беларуская дыяспара — вельмі магутная сіла, якая дапамагае людзям, якія пацярпелі ад рэпрэсій. Гэта адзін вельмі магутны струмень.\nДругі вельмі магутны паток — гэта беларусы ў Беларусі, якія не згодныя з тым, што адбываецца ў краіне. Таму асноўных крыніц фінансавання — дзве.\nАкрамя таго, мы часткова выкарыстоўваем магчымасці, якія ёсць у міжнародных інстытуцыйных донараў і структур. Гэта розныя нацыянальныя праграмы, якія дазваляюць праводзіць профільныя мэтавыя праекты, накіраваныя на паляпшэнне сітуацыі ў краіне.\nАле ўсё ж асноўныя сумы, якімі валодаў і валодае фонд, — гэта ахвяраванні простых беларусаў і людзей, якія спачуваюць сітуацыі ў Беларусі.\n- Вы публікуеце справаздачнасць. Калі казаць пра сумы, то колькі ўдалося сабраць сродкаў і перавесці як дапамогу?\n- Мы нядаўна абнавілі наш сайт, выклалі нашу абноўленую справаздачу. У агульнай колькасці выплачана па мэтавых праграмах на 31.12.2020 (па наступных трох месяцах справаздачнасць рыхтуецца) — 2 934 719 еўра. На нашым сайце ёсць падрабязная справаздача аб тым, куды пайшлі грошы .\nАгулам намі сабрана больш за 3 300 000 еўра. За гэтыя тры месяцы большая іх частка выдаткаваная. Калі казаць пра маштабы збору, то наш фонд сабраў 3 300 000 эўра, а наша партнёрская структура — кампанія BY_help — каля 3 000 000 еўра. То бок гэта найбуйнейшая ў гісторыі краіны дабрачынная акцыя і краўндфандынгавы праект, які паказаў, наколькі актуальныя для людзей тыя праблемы, пра якія мы гаворым.\n- У жыхароў Літвы таксама ёсць магчымасць далучыцца да гэтай дапамогі. Раскажыце, калі ласка, як яны могуць дапамагчы беларусам, якія пацярпелі ад рэпрэсій?\n- Тут важна асобна сказаць, што фонд — гэта не нейкая чароўная структура, якая генеруе грошы з паветра. Мы атрымліваем ахвяраванні ад людзей, якія жывуць у розных краінах.\nКалі казаць пра літоўцаў, якія хочуць удзельнічаць у падтрымцы суседзяў, то літоўскае заканадаўства дазваляе частку свайго падаходнага падатку адпраўляць на дабрачынныя патрэбы. Сёлета — гэта 1,2 працэнта, якія можна адправіць на падтрымку Беларусі дзякуючы таму, што ў нас адкрыта літоўская юрыдычная асоба “Paramos ir labdaros fondas Bysol” («Фонд дапамогі і дабрачыннасці Bysol»), які знаходзіцца тут у Вільні. Можна азнаёміцца з працай нашага фонду на сайце: https://lithuania.bysol.org/. І можна паглядзець, якім чынам мы аказваем дапамогу.\nЯ вельмі спадзяюся, што Літва ў дадзенай сітуацыі можа выступіць у такой жа ролі, як у свой час Ісландыя у адносінах да Літоўскай Рэспублікі. Мы вельмі цэнім і рады таму, што Літва першая прызнала Святлану Ціханоўскую абраным прэзідэнтам (president-elect) Рэспублікі Беларусь. А таксама тое, што Каардынацыйная рада з'яўляецца паўнамоцным прадстаўніком беларускага народа.\nЯ мяркую, што для нашых літоўскіх суседзяў важна, каб Беларусь была стабільнай краінай, якая развівалася б дэмакратычным шляхам, не з'яўлялася пагрозай і крыніцай непакою для ўсіх суседніх краін. На жаль у дадзены момант Беларусь на чале з Аляксандрам Лукашэнкам такой краінай не з'яўляецца. Цяпер ва ўсіх грамадзян Літвы ёсць магчымасць паспрыяць таму, каб не толькі дапамагаць пацярпелым ад рэпрэсій у Беларусі, але яшчэ і ўздзейнічаць на тое, што адбываецца ўнутры Беларусі, шляхам дапамогі розным ініцыятывам, якія дамагаюцца дэмакратыі ў нашай краіне.\n- Ці ёсць у грамадзян іншых краін такая магчымасць альбо можа з'явіцца?\n- У іншых краінах мы працуем над гэтым. У прыватнасці, у нас ужо ёсць дамоўленасць аб тым, каб тыя грошы, якія мы збіраем праз пляцоўку Фэйсбука, не абкладаліся падаткам. То бок людзі пералічваюць іх нам, а мы з гэтых сум падаткаў не плацім.\nМы таксама вядзём перамовы з падатковымі органамі Нідэрландаў, каб яшчэ адна юрыдычная структура, якая ў нас зарэгістравана там, валодала магчымасцю падатковага выліку ў выпадку, калі хтосьці з прыватных асоб зрабіў ўнёсак. Такая магчымасць ужо ёсць для юрыдычных асоб. І многія юрыдычныя асобы, якія рабілі ахвяраванні ў наш фонд у 2020 годзе, скарысталіся ёю. Асобна ў нас ідзе збор у ЗША з нашым партнёрскім фондам, які называецца Human Rights Foundation (https://hrf.org/). І там таксама ёсць магчымасць атрымання такога падатковага выліку.\n- Маштабы рэпрэсій у Беларусі толькі растуць. І відаць, колькасць маючых патрэбу ў дапамозе, якую аказваюць вашыя фонды, таксама расце. Ці не перасыхаюць крыніцы?\n- Тое, што адбылося ў жніўні, — гэта было такім эмацыйным усплескам і зваротнай рэакцыяй на той нябачаны маштаб рэпрэсій, які мы назіралі ў момант пачатку масавых пратэстаў. Былі загінулыя, былі цяжка параненыя, былі сітуацыі, калі дзесяткі тысяч чалавек былі арыштаваныя і на розны тэрмін пасаджаныя ў турмы. Цяпер сітуацыя змяняецца. Няма такіх масавых рэпрэсій, калі казаць пра колькасць затрыманых. У Беларусі перайшлі да тактыкі кропкавага задушвання актыўнасці, сістэма рэпрэсій перабудоўваецца. І мы перабудоўваемся, і нашыя данатары.\nВядома, цяпер няма такога патоку ахвяраванняў, як гэта было ў жніўні-верасні 2020 года. Аднак у нас склаліся пастаянныя адносіны з рознымі структурамі, у тым ліку і дыяспарамі, якія, напрыклад, проста дапамагаюць арганізацыям, якія займаюцца стачачным рухам у краіне. Ёсць структуры, якія наўпрост працуюць з палітвязнямі. Сітуацыя мяняецца, аднак сказаць, што цікавасць цалкам страчана альбо ўсе вырашылі, што Лукашэнка зноў перамог, — такога няма. І ўнутры краіны, і за яе межамі ёсць жаданне працягваць. Мы проста сышлі з кароткай дыстанцыі спрынтара на доўгую дыстанцыю марафону. І нам трэба гэты марафон вытрымаць. І толькі дзякуючы дапамозе ўсіх людзей добрай волі мы можам гэта зрабіць.\n- Ці звярталіся ў фонд высокапастаўленыя чыноўнікі?\n- Мы з многімі маем зносіны, падтрымліваем кантакты. Калі казаць, напрыклад, аб сілавых структурах, то мы наўпрост і шчыльна працуем з ініцыятывай BYPOL. Гэта арганізацыя, якая аб'яднала былых беларускіх сілавікоў для таго, каб супрацьстаяць рэпрэсіям. Там бываюць, вядома, цікавыя размовы з досыць высокапастаўленымі чыноўнікам і сілавікамі з таго ж МУС. І магу сказаць дакладна, што ў шэрагах сілавых структур Беларусі цяпер няма такога адзінства, як гэта было раней. Людзі знаходзяцца ў досыць моцным стрэсе, бо ім даводзіцца не злачынцамі займацца, а палітычным вышукам і карнымі аперацыямі. Гэта значыць, розныя бываюць кантакты, на фонды выходзяць людзі рознага ўзроўню. Мы размаўляем з імі, тлумачым ім, што ў новай Беларусі паліцыя будзе працаваць выключна з злачынцамі, будзе займацца тым, чым і павінна займацца паліцыя.\nПа вялікім рахунку, Лукашэнка спрабуе прадэманстраваць поўны кантроль над тым, што адбываецца ў краіне. Але яго няма, бо людзі ў жніўні ўбачылі ўсю сутнасць рэжыму. Калі раней ён пераследваў вузкае кола прафесійных апазіцыянераў, калі можна так выказацца, то цяпер пераследуецца ўвесь народ краіны. Таму, безумоўна, у тым ліку і чыноўнікі выходзяць на кантакт, і сілавікі з намі размаўляюць аб тым, як можа выглядаць трансфармацыя, і што будзе далей з краінай.\n- Беларускія ўлады робяць спробы дыскрэдытаваць вашу дзейнасць. Гэта ўжо адбываецца, маса усялякіх псеўдараследванняў са злівам розных размоў. Ці лічыце вы патрэбным адказваць на выпады дзяржаўнай прапаганды або лепш гэта ігнараваць?\n- У пэўны момант мы думалі нават выпісваць лісты падзякі і граматы супрацоўнікам прапагандысцкіх дзяржаўных тэлеканалаў. Бо калі раней не ўсе людзі ведалі пра існаванне такіх структур, як наша, то цяпер дзякуючы гэтым бясконцым серыялам з так званымі выкрыццямі, большасць жыхароў Беларусі ўжо дакладна ведаюць маё прозвішча і назвы ўсіх арганізацый, якія так ці інакш могуць дапамагчы беларусам.\nІ тут працуе такі прынцып — чым больш дзяржаўная прапаганда каго-небудзь спрабуе ачарніць, утапіць чыюсьці рэпутацыю, тым больш людзі, якія з'яўляюцца нашымі прыхільнікамі, разумеюць, што наша праца вельмі важная, калі ўлада так вельмі нервова рэагуе на яе. То бок чым больш нас спрабуюць знішчыць, тым больш ёсць разуменне, што мы з'яўляемся важным праціўнікам для ўлады. І гэта дае дадатковую матывацыю, каб працаваць яшчэ лепш.\n- А ці былі спробы з боку прадстаўнікоў сілавых ведамстваў пад выглядам прэтэндэнтаў на дапамогу даведацца пабольш пра працу фондаў з мэтай выкарыстаць потым гэта для вашай дыскрэдытацыі?\n- Паўнавартаснай структуры контрвыведкі у нас няма. Бо мы ўсё ж грамадзянская арганізацыя і працуем з тымі людзьмі, якія ў нас ёсць. Сярод іх няма спецыялістаў у сферы барацьбы са шпіянажам. Але ёсць факты, калі людзі атрымлівалі дапамогу ад фонду, потым вярталіся ў Беларусь і давалі інтэрв'ю дзяржТБ, расказвалі пра тое, як мы дрэнна працуем, і пры гэтым казалі, што дапамогу яны ўсё ж атрымалі.\nСпробаў дыскрэдытаваць хапае. Была сітуацыя, калі адна з супрацоўніц сышла з фонду і зрабіла потым відэазварот, але тут, як гаворыцца, сабака брэша — караван ідзе. Мы працуем далей, незалежна ад стаўлення да нас розных людзей, нават калі гэта наш былы супрацоўнік.\n- Якія крытэрыі, каб зразумець, што сапраўды чалавек мае патрэбу ў падтрымцы, і вы яму яе акажаце?\n- У нас ёсць некалькі ноў-хаў. Адно — гэта «заводзіць» грошы ў Беларусь, каб улады не маглі перашкодзіць і адсачыць альбо спыніць. Другое — гэта вельмі магутная сістэма верыфікацыі, якая за гэтыя паўгода добра адноўленая. У нас ёсць верыфікацыйныя групы, якія дазваляюць вызначыць, ці сапраўды чалавек мае патрэбу ў дапамозе. Гэта заўсёды дастаткова складаны і заўсёды вельмі эмацыйны працэс. Бо многія людзі лічаць, што менавіта ім павінна быць аказана дапамога, менавіта ў тым аб'ёме, які яны запытваюць. Але ёсць дакладная сістэма крытэрыяў па кожным напрамку.\nНапрыклад, у выпадку з палітвязнямі, калі чалец сям'і пераследуецца па палітычных матывах. У такіх сітуацыях мы шчыльна ўзаемадзейнічаем з беларускімі праваабаронцамі і праваабарончымі ініцыятывамі, разглядаем гэтыя спісы палітвязняў.\nМы таксама працуем з дваровымі ініцыятывамі. Дзякуючы таму, што нашы кантакты з імі вельмі шырокія і ў нас шмат людзей у фондзе, якія даўно ўжо працуюць у трэцім сектары, мы можам верыфікаваць і гэтыя ініцыятывы. І можам быць упэўненыя, што гэта не які-небудзь там падпалкоўнік спецслужбаў спрабуе зразумець, якім чынам мы дапамагаем, якім чынам працуе наша сістэма. Верыфікацыя — гэта частка нашай працы, гэта сапраўды вялікая і складаная задача, якую мы вырашаем штодня.\n- У пачатку ліпеня вы з'ехалі з Беларусі. І тады на сваёй старонцы ў фэйсбуку вы напісалі: «Апошнія паўгода былі аднымі з самых напружаных ў маім жыцці. Шмат зроблена і дасягнута і шмат яшчэ наперадзе. Сігналы, якія мне дасылаў Сусвет, казалі аб тым, што мне трэба на час пакінуць краіну». Што гэта былі за сігналы, калі не сакрэт? Вы меркавалі, што сітуацыя ў Беларусі будзе развівацца такім чынам, што спатрэбіцца новая кампанія дапамогі беларусам?\nТут трэба асобна сказаць, у сувязі з чым узнікла гэтая сітуацыя. 26 сакавіка 2020 года я разам з маімі калегамі пачаў кампанію BYCOVID19 — дапамогі лекарам. І на працягу 4 месяцаў мы дапамагалі медпрацаўнікам падчас першай хвалі каранавіруса. Калі вы памятаеце, ужо тады Аляксандр Лукашэнка быў цалкам адарваны ад рэальнасці і распавядаў, што каранавірусную інфекцыю можна лекаваць гарэлкай, лазняй, сузіраннем белых купін. І лекары пры гэтым былі без абароны. Але гэта праблема была не толькі Беларусі. Тады паўсюль быў дэфіцыт сродкаў абароны, у тым ліку і ў Літве.\nАле праблема ў тым, што ў Беларусі на афіцыйным узроўні ішло адмаўленне праблемы. І грамадзянская супольнасць вымушана была ўключыцца. З'явілася найшырэйшая структура, якая аб'ядноўвае мноства дробных ініцыятыў, якія займаліся пошукам сродкаў абароны, вырабам шчыткоў, быў тэхналагічны стартап Hackerspace, які прыдумаў і пачаў вырабляць шчыткі… Мы — як BYCOVID19 — знаходзілі магчымасць прывезці ў Беларусь рэспіратары высокага класа абароны. І гэта ўсё было вельмі вялікім і класным рухам, які паказваў, што беларусы могуць аб'ядноўвацца, могуць будаваць валанцёрскія сеткі. І, на мой погляд, гэта стала такім папярэднікам усяго таго, што адбылося пасля жніўня. Быў досвед аб'яднання беларускіх актывістаў, з'явіліся структуры, якія дапамагаюць цяпер, у тым ліку рэпрэсаваным. І ўся палітычная кампанія таксама, безумоўна, ішла з удзелам валанцёрскіх ініцыятыў, таму яна прайшла значна больш актыўна, чым гэта звычайна было. Зразумела, што гэта быў не адзіны фактар, аднак вельмі важны.\nІ вось пад канец гэтай кампаніі BYCOVID19 мне пачалі розныя людзі казаць (а за тры месяцы працы з медыцынскай сферай завязалася вельмі шмат цікавых медыцынскіх кантактаў, у тым ліку з чыноўнікамі), што маё прозвішча стала гучаць занадта часта ў кабінетах, дзе яно не павінна было гучаць. І я прыняў рашэнне выехаць з Беларусі на месяц. Бо я сам перанёс каранавірусную інфекцыю да таго моманту, былі наступствы, я вырашыў трошкі выдыхнуць, адпачыць ад гэтай грамадзянскай актыўнасці.\nАле так сталася, што гэта была вельмі кароткая перадышка, бо ўжо праз месяц давялося займацца зусім іншай працай.\n- Вы сказалі, што ў вас з'явіліся кантакты ў медыцынскай сферы. У вас ёсць інфармацыя аб распаўсюдзе каранавіруснай інфекцыі ў Беларусі цяпер, што адбываецца ў медустановах? Бо пандэмія нікуды не падзелася.\n- Адным з наступстваў — пазітыўных вынікаў кампаніі BYCOVID19 стала стварэнне Фонду медыцынскай салідарнасці. Гэта структура, якая аб'ядноўвае медработнікаў, былых і тых, што працуюць цяпер, па прынцыпе прафесійнай актыўнасці. Яны працягваюць дапамагаць людзям, у тым ліку ў барацьбе з каранавіруснай інфекцыяй. І акрамя таго, яны адстойваюць свае грамадзянскія і палітычныя правы — на свабоду аб'яднанняў, выказвання меркаванняў, мірных сходаў. І вось адтуль — ёсць пэўная інфармацыя, як выглядае сітуацыя ў краіне.\nПа вялікім рахунку, ўсё стала нашмат горш. З таго пункту гледжання, што ў першую хвалю працавалі валанцёры, якія дапамагалі, прывозілі сродкі індывідуальнай абароны (СІА), апаратуру. Агульная колькасць пастаўленай толькі нашай ініцыятывай — гэта больш за 450 000 адзінак СІА і больш за 1500 адзінак апаратуры і рознай медтэхнікі. Плюс працавалі яшчэ іншыя розныя структуры, плюс бізнес шмат дапамагаў.\nПасля таго, што адбылося ў жніўні, мы прынялі няпростае для сябе рашэнне — не рэінкарнаваць BYCOVID19, бо ў Беларусі цяпер любая валанцёрская дзейнасць пераследуецца. І мы проста не маглі рызыкаваць людзьмі.\nАтрымалася так, што ў другой хвалі медыкі не атрымліваюць дапамогі валанцёраў і атрымліваюць вельмі невялікую дапамогу ад бізнесу. Бо бізнес таксама шмат у чым трапіў пад рэпрэсіі, шмат разгромлена, многія бізнэсы, асабліва з IT-сферы, цяпер выводзяць свае актывы з Беларусі. А менавіта IT-сфера вельмі моцна дапамагла ў першую хвалю каранавіруса.\nІ мы бачым сітуацыю, у якой цяпер апынулася Беларусь. Калі ў першую хвалю інфармацыя пра тое, што нехта захварэў ці, не дай Бог, памёр, — гэта было заўсёды сенсацыя, пра гэта пісалі многія СМІ, то цяпер смерці ад каранавіруса сталі вельмі штодзённай з'явай. У маёй сям'і ўжо практычна ўсе перахварэлі, адзін мой сваяк памёр. У цэлым сітуацыя цяпер нашмат горш, але пасля таго, што адбылося ў жніўні, каранавірус стаў не самай вялікай праблемай для беларускага грамадства, як бы гэта сумна не гучала.\n- Адцягнемся ад тэмы дапамогі. Які ваш прагноз на развіццё сітуацыі ў Беларусі, ці магчымы больш актыўны працяг пратэстаў?\n- Ёсць некалькі фактараў, якія вельмі важныя, — гэта з'яўленне новых артыкулаў Крымінальнага кодэксу і Кодэксу аб адміністрацыйных правапарушэннях. Усё гэта вельмі моцна павышае цану актыўнасці. Штрафы растуць — можна на роўным месцы атрымаць штраф у некалькі тысяч еўра, а гэта абсалютна непад'ёмныя сумы для большасці жыхароў Беларусі, дзе сярэдні даход нашмат ніжэй, чым у той жа Літве. І гэтыя сумы проста кладуць людзей на лапаткі, людзі не могуць праяўляць актыўнасць.\nТо бок спадзявацца, што будуць масавыя выступы ў фармаце вулічных акцый, напэўна, не варта. Бо ўлада прыстасавалася іх разганяць і спыняць. Але гэта ніяк не значыць, што ў людзей змянілася стаўленне да сітуацыі ў краіне. Гэта значыць, што пратэст будзе, хутчэй за ўсё, праяўляцца ў іншым фармаце. Падтрымкі розных ініцыятыў — такіх як адмена ЧС па хакеі ў Беларусі. Альбо ціск: цяпер ідзе падрыхтоўка да традыцыйнага фестывалю «Славянскі базар», і артысты, якія ёсць у спісе выступоўцаў, атрымліваюць вялізную колькасць паведамленняў ад беларусаў з просьбай не ўдзельнічаць у гэтым фэсце, бо гэта такі па сутнасці пір падчас чумы, улічваючы тое, што адбываецца цяпер у краіне. І многія артысты адмаўляюцца. І вось у такім фармаце, — дзе толькі чалавек можа дацягнуцца, — напэўна, цяпер усё будзе працягвацца. Ну і мы таксама падтрымліваем гэтую тактыку тысячамі малых удараў. Каб нелегітымная ўлада адчувала напружанне па ўсіх напрамках. І так яна доўга не пратрымаецца.


Зона актывацыі “Дзень беларускага пісьменства”\nАд усёй душы віншуем Вас з Днём беларускага пісьменства. Пачынаючы з 1998 года кожны год, у першую нядзелю верасня мы святкуем дадзенае свята. У гэты дзень мы ўзгадваем гісторыю развіцця беларускага пісьменства, чытаем творы беларускіх пісьменнікаў і паэтаў, а таксама традыцыйна правозім для Вас, паважаныя студэнты і выкладчыкі гістарычнага факультэта БДУ, зону актывацыі да другім паверсе нашага факультэта. Запрашаем Вас 6 верасня ў 11:10 і 15:50 падыйсці да Пічэты. Вас чакаюць цікавая віктарына, файныя налепкі і салодкія падаруначкі.\nВіктарына да Дня беларускага пісьменства\nКожны год у першую нядзелю верасня адзначаецца Дзень беларускага пісьменства. Шчыра віншуем вас з гэтым святам!\nІ прапануем Вам, шаноўнае спадарства, невялічкую анлайн віктарыну, каб праверыць вашы веды. Лепшыя атрымаюць невялічкія падаруначкі:)


Дзянница Новости Щучина | 09-01-2012\nНа першым пасяджэнні, якое праводзіў старшыня раённага Савета дэпутатаў, намеснік старшыні аргкамітэта І.Ю.Сакалоўскі, размова ішла аб слаўнай гісторыі Шчучына, у якой, хутчэй за ўсё, яшчэ ёсць свае “белыя плямы”. А значыць, па меркаванні Івана Юльянавіча, не лішне ў чарговы раз зазірнуць у архівы, пашукаць новыя (а дакладней добра забытыя старыя) факты і дакументы з далёкіх-блізкіх 60-х і да нашых дзён. Многа каштоўнага могуць расказаць гараджане старэйшага веку. Жывуць у нашым горадзе тыя, хто ведае яшчэ местачковыя традыцыі Шчучына, памятае, як будавалася тут першая шматпавярхоўка, як адкрываліся “Аўтапровад” ды маслазавод, як першы сыр варылі, як новыя школы прымалі першых сваіх вучняў, як аднаўляліся набажэнствы ў мясцовым касцёле…\nНаша газета з нагоды гарадскога юбілею адкрые шэраг новых рубрык. Мы запрашаем усіх нераўнадушных людзей падзяліцца сваімі згадкамі, расказаць маладому пакаленню, як жылі і чым жылі шчучынцы ў 60-90-х ужо мінулага стагоддзя. А часы тыя, хоць і ўвайшлі ў гісторыю як застойныя-застольныя, усё ж, калі аб’ектыўна, былі па-сапраўднаму стваральнымі. Наш горад на вачах рос, будаваўся, маладзеў і прыгажэў. Кожны можа ўзгадаць пра гісторыю Шчучына нешта сваё, адметнае, і гэта, безумоўна, будзе цікава астатнім.\nШто тычыцца пытанняў, якія ўздымаліся на пасяджэнні аргкамітэта, то, натуральна, размова не магла не ісці аб добраўпарадкаванні горада, яго азеляненні. Пра ўсё гэта варта думаць ужо сёння, каб вясной дзейнічаць зладжана і мэтанакіравана. І тут сваё важкае слова (і дзеянне!) павінны сказаць камунальная і дарожная службы, шырокае поле дзейнасці для валанцёраў і моладзі, усіх людзей добрай волі, якія шчыра любяць свой горад і хочуць, каб ён быў яшчэ больш прыгожым.\n… Работнікі культуры ўжо зараз прадумваюць сцэнарый будучага жнівеньскага свята, абяцаюць шмат інавацый і сюрпрызаў. Горад на свой залаты юбілей сабярэ багата гасцей – ганаровых грамадзян, сяброў з гарадоў-пабрацімаў, вайскоўцаў-авіятараў, без якіх немагчыма было ўявіць наш райцэнтр а другой палове 20 стагоддзя.\n… Гады, як рака, плынь якой такая бурлівая і незваротная. Але на хвалях нашай памяці ўваскрасаюць лепшыя імгненні мінулага. Стымул для гэтага ў нас ёсць. Сёлета наш горад – юбіляр, а значыць усе мы, шчучынцы, – юбіляры. Давайце ж дружна рыхтавацца да знакавай даты і жыць чаканнем яшчэ аднаго цудоўнага свята.


Ваш удзел – Брэсцкі смеццеперапрацоўчы завод\nР/сч BY12 AKBB 3132 7819 8001 9100 0000 (дабрачынны рахунак) (беларускія рублі) БАУ №100 ААТ «ААБ Беларусбанк», г. Брэст, вул. Маскоўская, 202\nДля перакладу ўнёскаў праз сістэму АРІП патрэбна:\nВыбраць пункт “Сістэма “Разлік” (АРІП)\nВыбраць паслядоўна ўкладкі: Агульнарэспубліканскія → Ахвяраванні, дабрачыннасць → Брэсцкі смеццепер. завод\nці з дапамогай пошуку па коду паслугі АРІП 1723022\nНа тэрыторыі участка ўсталявана скарбонка для ахвяраванняў\nАхвотныя ўзяць сабе гадунца могуць узяць яго сабе бязвыплатна. Пры сабе трэба мець пашпарт, нашыйнік і ланцужок ці пераноску для ката.\nЖывёл ад насельніцтва не прымаем\nВыдача жывёл: пн-нядз з 09.00 да 19.00\nГрафік працы для валанцёраў: пн-чц, сб, нядз з 13.00 да 19.00\nКантактныя тэлефоны: +375(162) 95-81-30, +37529-791-70-08\nРЭГУЛЯРНА ПРАВОДЗЯЦЦА ДАБРАЧЫННЫЯ АКЦЫІ\nБСПЗ супольна з валанцёрамі рэгулярна праводзіць дабрачынныя акцыі ў падтрымку бяздомных жывёл, якія часова знаходзяцца на пляцоўцы па адлове і ўтрыманні безнаглядных жывёл, што належыць КВУП «Брэсцкі смеццеперапрацоўчы завод». Дадзеныя імпрэзы ставяць сваім заданнем прыцягненне ўвагі насельніцтва горада да праблемы бяздомных жывёл, што можа стаць добрым штуршком абзавесціся хатнім гадунцом або зрабіць спрыянне ў змесце безнаглядных жывёл. Падобных мерапрыемстваў сёлета было 7.\nСпяшайцеся зрабіць добрую справу і прабавіць час з карысцю! Каты і сабакі розных вякоў і памераў чакаюць сваіх гаспадароў, падарыце шчасце аднаму з падапечных участка БСПЗ!\nНа акцыях Вы зможаце пагутарыць з хвастатымі сябрамі, знайсці сабе адданага чатырохногага сябра, а гэтак жа дапамагчы кармамі, сродкамі для сыходу за жывёламі і матэрыяльна.\nБудзем рады бачыць усіх, хто за гуманнае дачыненне да жывёл!\nСталыя патрэбы участка:\nКрупы – грэчка, рыс, аўсяныя шматкі і інш.\nСухія кармы для сталых катоў, сабакаў.\nВільготныя кармы для кацянят і шчанюкоў.\nСродкі ад блохаў і кляшчоў – кроплі на карак, а гэтак жа шпрыцы, шампуні, медыкаменты.\nЦацкі для шчанюкоў і кацянят.


Казакова пра пошук салдат, якія загінулі пры падрыхтоўцы аперацыі "Баграціён"\nКіраўнік рэгіянальнага аддзялення "Пошукавы рух Расіі" па Пензенскай вобласці Ларыса Казакова распавяла радыё Sputnik Беларусь аб выніках чарговай экспедыцыі... 18.07.2018, Sputnik Беларусь\nспадчына, у беларусі, навіны , вялікая айчынная вайна\n14:27 18.07.2018 (абноўлена: 14:34 18.07.2018)\n© Photo : YouTube / MediaMetrics PenzaКіраўнік рэгіянальнага аддзялення "Пошукавы рух Расіі" па Пензенскай вобласці Ларыса Казакова\n© Photo : YouTube / MediaMetrics Penza\nКіраўнік рэгіянальнага аддзялення "Пошукавы рух Расіі" па Пензенскай вобласці Ларыса Казакова распавяла радыё Sputnik Беларусь аб выніках чарговай экспедыцыі свайго зводнага пошукавага атрада на месцах баёў Вялікай Айчыннай вайны ў Гомельскай вобласці.\nУ Рагачоўскім раёне Гомельскай вобласці экспедыцыя зводнага пошукавага атрада Пензенскай вобласці "Пошук-усюдыход" і "Пенза-Энерга" ў колькасці 29 чалавек праводзіла работы ў месцах баёў 61-й стралковай дывізіі. Яна была сфарміравана ў Пензенскай вобласці ў 1939 годзе, гераічна змагалася ў першыя месяцы Вялікай Айчыннай і практычна цалкам загінула на тэрыторыі Беларускай ССР у 1944 годзе.\nВынік экспедыцыі — падняцце астанкаў 59 байцоў Савецкай Арміі, два медалі, адзін эбанітавы медальён і тры самаробныя медальёны — гільзы, закаркаваныя алоўкам. На дадзены момант устаноўлена адно імя, у чым дапамог адзін са знойдзеных медалёў "За адвагу", падняты ў другі дзень экспедыцыі, якая праходзіла каля вёсак Новыя Канапліцы і Малыя Канапліцы.\n"Медаль належаў Якушку Савелію Цімафеевічу, 1907 года нараджэння, ураджэнцу Алтайскага краю. На дадзены момант устаноўленыя сваякі, яны нават даслалі фота байца з тым самым медалём. Характэрна, што медаль быў са старой, чатырохкутнай калодкай, што кажа пра тое, што яна была атрымана ў 1942 годзе. Гэта пацвердзілася, калі мы прачыталі ўзнагародны ліст. Падчас падрыхтоўкі да аперацыі "Баграціён" у сакавіку 1944 года баец загінуў", — распавяла Казакова.\nДругі знойдзены медаль "За адвагу" быў рассечаны асколкам на дзве часткі, але, на шчасце, захаваўся яго нумар. Экспедыцыя была арганізавана пры падтрымцы ўрада Пензенскай вобласці. Гэта ўжо другая экспедыцыя за гэты год, і далёка не першая для пензенцаў у Гомельскай вобласці.\nУ мінулым годзе за актыўны ўдзел у правядзенні палявых пошукавых работ і беражлівыя адносіны да ваеннай гісторыі Айчыны кіраўнік і члены зводнага пошукавага атрада былі адзначаны падзякай за праведзеную працу Міністэрствам абароны Рэспублікі Беларусь.\nАповед Ларысы Казаковай пра пошукавую экспедыцыю ў Гомельскай вобласці слухайце ў аўдыёзапісе радыё Sputnik Беларусь.